Αφροδίτη Γραμμέλη Αρχεία | Sports365\nΗ Ανχελίτα έδωσε την απάντηση της για τον διαρροή του ροζ βίντεο!\nΚατά την διάρκεια του ριάλτι είχαμε το μεγάλο φάουλ της παραγωγής του Big Brother να διαρρεύσει βίντεο του Παναγιώτη και της Ανχελίτας, σε ερωτικές στιγμές τους. Το βίντεο κυκλοφόρησε στο διαδίκτυο και έγινε χαμός. Σίγουρα το βίντεο δεν πέταξε μόνο του, από το στούντιο. Κάποιος μέσα από την παραγωγή το έδωσε. Δεν νομίζoυμε να έχει […]\n03.01.2022 | 16:19\nBig Brother 2: Μεγάλη υποδοχή και γλέντι στα Κάτω Βέρβενα για Νίκο και Ευδοκία! (Vid)\nBig Brother 2 Spoiler: Το μεγάλο φινάλε φινάλε πέρασε στην ιστορία για το γνωστό ριάλιτι του ΣΚΑΙ. Ο Νίκος Ταγκλής κατάφερε με μια πορεία πολύ διακριτική να φτάσει στην πρώτη θέση του ριάλιτι, και να αφήσει εκτός βραβείου την Ευδοκία που κακά τα ψέματα το μεγαλύτερο διάστημα ήταν το μεγάλο φαβορί. Παρότι στα social εδώ και […]\n19.12.2021 | 22:17\nBig Brother 2: Τελικά κέρδισε ο Νίκος ή έχασε η Ευδοκία; Τι απαντάνε οι δικαστές του Twitter;\nBig Brother 2 Spoiler: Το μεγάλο φινάλε φινάλε πέρασε στην ιστορία για το γνωστό ριάλιτι του ΣΚΑΙ. Βραδιά τελικού με LIVE. Το τελευταίο του τελευταίου Bib Brother στην Ελληνική τηλεόραση από τον ΣΚΑΙ. Τώρα αν θα βρεθεί άλλο κανάλι βλέπουμε. Εντυπωσιακή ο μεγάλος τελικός, ξεχώρισε η παρουσία της Κάκκαβα, και φυσικά ο νικητής. Ο Νίκος Ταγκλής […]\n19.12.2021 | 21:58\nBig Brother 2: Νίκος και Ευδοκία μίλησαν για όλα – Μέρος των χρημάτων στην Ευδοκία! (Vid)\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE χθες. Εντυπωσιακή έναρξη του μεγάλου τελικού του Big Brother, και εντυπωσιακό το φινάλε. Η Κάκκαβα πολύ εντυπωσιακή. Σχεδόν όλοι οι παλαιοί παίχτες πέρασαν από το πλατό του LIVE. Μόλις ξεκίνησαν […]\n18.12.2021 | 16:45\n«Αυτό είναι το Big Brother» – Η… επετηρίδα του Μεγάλου Αδελφού!\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE. Εντυπωσιακή έναρξη του μεγάλου τελικού του Big Brother, και εντυπωσιακό το φινάλε. Η Κάκκαβα πολύ εντυπωσιακή. Σχεδόν όλοι οι παλαιοί παίχτες πέρασαν από το πλατό του LIVE. Συγκινημένη η […]\n18.12.2021 | 01:54\nBig Brother 2: Η βράβευση του Νίκου Τακλή, οι γονείς, και το παρασκήνιο! (Vid)\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE. Εντυπωσιακή έναρξη του μεγάλου τελικού του Big Brother, και εντυπωσιακό το φινάλε. Η Κάκκαβα πολύ εντυπωσιακή. Σχεδόν όλοι οι παλαιοί παίχτες πέρασαν από το πλατό του LIVE. Μόλις ξεκίνησαν […]\n18.12.2021 | 01:39\nBig Brother 2: Άφθονο γέλιο από το σπίτι του Big Brother! (Vid)\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE. Εντυπωσιακή έναρξη του μεγάλου τελικού του Big Brother Η Κάκκαβα πολύ εντυπωσιακή. Πέρασαν 16 εβδομάδες από τη μέρα που ο Big Brother άνοιξε την πόρτα του σπιτιού του και […]\n18.12.2021 | 01:11\nBig Brother 2: Ο μεγάλος νικητής του Μεγάλου Αδελφού ήταν ο ΝΙΚΟΣ! (Vid)\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE. Εντυπωσιακή έναρξη του μεγάλου τελικού του Big Brother Η Κάκκαβα πολύ εντυπωσιακή. Οι καλεσμένοι του Τελικού: Στηβ, Κωστής και Μαίρη, αρχικά και μετά ακολούθησαν σχεδόν όλοι οι παίχτες. Τι […]\n18.12.2021 | 00:49\nBig Brother 2 Νικητής: Διαρροή (17/12) – LIVE – Αυτός προηγείται πριν το φινάλε!\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Βραδιά τελικού με LIVE. Εντυπωσιακή έναρξη του μεγάλου τελικού του Big Brother Οι καλεσμένοι του Τελικού: Στηβ, Κωστής και Μαίρη Ποιος προηγείται στην τηλεφωνική ψηφοφορία; ΔΙΑΡΡΟΗ Τι έχουμε λοιπόν…. 12.00 κλείνουν οι γραμμές […]\n17.12.2021 | 23:07\nBig Brother 2 Νικητής: Διαρροή (17/12) – Μάχη για δύο; Αυτός είναι ο μεγάλος νικητής!\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Στην πιο βαρετή εβδομάδα που έχουμε δει σε ριάλιτι ever…. Η τηλεθέασή λέει πάντα την αλήθεια. Πάλι καλά που υπάρχουν οι δικαστές στο twitter και ασχολούνται λίγο, αλλιώς δεν θα είχε καταλάβει κανένας […]\n17.12.2021 | 19:04\nBig Brother 2 Νικητής: Διαρροή (17/12) – Η ώρα της αλήθειας! Ποιος είναι ο νικητής μέχρι τώρα;\n17.12.2021 | 14:30\nBig Brother 2 Spoiller: Η Ευδοκία το γυρνάει αλλιώς ή όλα είναι ένα παιχνίδι;\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Λίγο από την επικαιρότητα πριν πάμε στα δικά μας. Έπεσαν αυγά, αλλά για αστείο. Μην φανταστείτε τίποτα άλλο….Αν και έτσι όπως έκαναν το καλύτερο ριάλιτι…. Ο Νίκος πιο αεράτος τελευταία. Καμιά σχέση με […]\n16.12.2021 | 19:27\nBig Brother 2 Νικητής: Διαρροή (16/12) – Γυρίζει η μπιφτέκα! Ποιος είναι ο νικητής μέχρι τώρα;\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Λίγο από την επικαιρότητα πριν πάμε στα δικά μας. Έπεσαν αυγά, αλλά για αστείο. Μην φανταστείτε τίποτα άλλο…. Ο Νίκος πιο αεράτος τελευταία, και πλέον δεν μασάει από τις γκρίνιες της Ευδοκίας (λογικές). […]\n16.12.2021 | 14:07\nBig Brother 2 Νικητής: Διαρροή (15/12) – Ανατροπή σκηνικού! Ποιος είναι ο νικητής μέχρι τώρα;\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Λίγο από την επικαιρότητα πριν πάμε στα δικά μας. Οι δικαστές του twitter είχαν το ενδιαφέρον τους στο φιλί… Ο Νίκος μετά την πίεση της παραγωγής, των συμπαιχτών, αλλά και της ψηφοφορίας που […]\n15.12.2021 | 15:55\nBig Brother 2 Spoiler: Θέλοντας και μη το φίλησε; το κορίτσι ο Νίκος! (Vid)\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Τέσσερις παίχτες που είναι από την πρώτη ημέρα στο σπίτι για 4 μήνες είναι μια ανάσα από το μεγάλο βραβείο των 100.000 ευρώ. Παναγιώτης – Ευδοκία – Νίκος – Ανχελίτα. Επιστροφές, αλλά για […]\n15.12.2021 | 00:15\nBig Brother 2: Μπες στο μεγαλύτερο POLL – Ποιος θες να είναι ο μεγάλος νικητής;\nBig Brother 2 Spoiler: Στο γνωστό ριάλιτι του ΣΚΑΙ, έρχεται το μεγάλο φινάλε στο παιχνίδι του Big Brother. Τα μαθαίνεται όλα με τα Big Brother Spoiler. Τέσσερις παίχτες που είναι από την πρώτη ημέρα στο σπίτι για 4 μήνες είναι μια ανάσα από το μεγάλο βραβείο των 100.000 ευρώ. Παναγιώτης – Ευδοκία – Νίκος – Ανχελίτα Δύο ζευγάρια […]\n14.12.2021 | 19:30\nBig Brother 2 Νικητής: Διαρροή (14/12) – Αλλαγή στην πρωτιά! Ποιος είναι ο νικητής μέχρι τώρα;\nBig Brother 2 Spoiler: Το μεγάλο φινάλε φινάλε έφτασε για το γνωστό ριάλιτι του ΣΚΑΙ. Τα μαθαίνεται όλα με τα Big Brother Spoiler. Λίγο από την επικαιρότητα πριν πάμε στα δικά μας. Ένα επιτυχημένο twitt που ψαρέψαμε από τους δικαστές του twitter. Αυτόν εδώ τώρα που θα μείνει ανεργος να σκεφτεί σοβαρά να τον παρει η […]\n14.12.2021 | 15:18\nBig Brother 2 Spoiler: Τρελή έκπληξη με επιστροφές και πάρτι στο σπίτι! (Vid)\n14.12.2021 | 03:48\nBig Brother 2 Νικητής: Διαρροή – Έχουμε ντέρμπι και πέφτουν κορμιά! Ποιος είναι ο νικητής μέχρι τώρα;\nBig Brother 2 Spoiler: Το φάντασμα της Άννας, το βαθύ λαρύγγι, και η Ευδοκία μαθαίνει για Άννα και Νίκο;\n13.12.2021 | 17:58\nBig Brother 2 Spoiler: POLL – Ποιος θες να είναι ο μεγάλος νικητής;\nBig Brother 2 Spoiler: Στο γνωστό ριάλιτι του ΣΚΑΙ, έρχεται το μεγάλο φινάλε στο παιχνίδι του Big Brother. Τα μαθαίνεται όλα με τα Big Brother Spoiler. Τελικά ο μεγάλος χαμένος ήταν η ΜΑΙΡΗ. Στους τέσσερις πέμπτος δεν χωρεί! Μετά την τελευταία μεγάλη αποχώρηση ξεκαθάρισε το τοπίο. Σίγουρα ήταν μεγάλη έκπληξη για τα τηλεθεατόπουλα η αποχώρηση της Μαρίας. Όλοι […]\n13.12.2021 | 16:41\nΟλυμπιακός και Cosmote για 3 χρόνια, με ποσό ρεκόρ! «Χρυσή» συμφωνία!\nMasterChef 6 – Επεισόδιο 82 (18/05): Η τελευταία ομαδική κρύβει μεγάλες εκπλήξεις!


Αρχίζει να θυμίζει ΠΑΟΚ! (ΒΙΝΤΕΟ) - Sportdog.gr - Αθλητικά Νέα | Ειδήσεις | Sport\n20/09/17 - 20:06\nΑρχίζει να θυμίζει ΠΑΟΚ! (ΒΙΝΤΕΟ)\nΟ Δικέφαλος με κορυφαίο τον νεαρό Λημνιό νίκησε πιο εύκολα από ότι δείχνει το τελικό 2-1 τον Λεβαδειακό, μπαίνοντας με το δεξί στο Κύπελλο. Σκόρερ ο Πέλκας (έχασε και πέναλτι) και ο "ξεχασμένος" Σάκχοφ.\nΟι 14-0 τελικές και το 78% κατοχής του ΠΑΟΚ καταγράφουν ανάγλυφα την εικόνα του πρώτου μέρους, όπου μόνο μια ομάδα υπήρχε στο γήπεδο. Οι παίκτες του Λουτσέσκου με κορυφαίο τον Λημνιό έκαναν ό,τι ήθελαν την ανύπαρκτη άμυνα των Βοιωτών και έχασαν 5-6 κλασικές ευκαιρίες για γκολ. Στο 39` ο Τσαμούρης είδε ανατροπή του Μαουρίτσιο από τον Ναμάσκο (δεν φάνηκε καθαρά αν υπάρχει παράβαση) και ο Πέλκας ανέλαβε την εκτέλεση στέλνοντας την μπάλα στα... περιστέρια. Ο βραχύσωμος μέσος όμως στο επόμενο λεπτό πήρε την εκδίκηση του σκοράροντας με πολύ ωραίο σουτ από σέντρα του Λημνιού, λύνοντας τον Γόρδιο δεσμό για τον Δικέφαλο, σε ένα ημίχρονο που θα μπορούσε να είναι και 4-0.\nΠέρασαν, δεν πέρασαν 30`` από τη σέντρα στο β` μέρος, ο Γιακουμάκης έπιασε στον ύπνο την άμυνα του ΠΑΟΚ και με σουτ έξω από την περιοχή ισοφάρισε σε 1-1! Ο ΠΑΟΚ παρότι είχε την κατοχή όπως στο πρώτο μέρος, δεν απειλούσε το ίδιο, όντας αιφνιδιασμένος από το 1-1, πλην μιας φάσης με τον Μάτος στο 47`. Ο Κουλούρης στο 61` δεν μπόρεσε, στο 65` ο Μαλεζάς πρόλαβε τον Γακουμάκη στο 67` πάλι ο Κουλούρης αστόχησε και το 2-1 έγινε στο 70`! Οι αμυντικοί του Λεβαδειακού δεν κατάφεραν να διώξουν, η μπάλα στρώθηκε στον Σάκχοφ (είχε μπει με τον Βιεϊρίνια στο ματς) στο ημικύκλιο της περιοχής και ο Ουκρανός με εξαιρετικό πλασέ νίκησε τον Ναμάσκο! Ο ΠΑΟΚ μετά ήλεγξε εύκολα το ματς, έψαξε κι ένα τρίτο γκολ, με το σκορ τελικά να μένει αναλλοίωτο ως το 90+5`.\nΤΟ ΠΗΡΕ ΠΑΝΩ ΤΟΥ: Ο νεαρός Λημνιός έφτιαξε το 1-0 για τον Πέλκα, έχασε ευκαιρίες για να σκοράρει και γενικότερα, είτε από δεξιά, είτε από αριστερά, ήταν πολύ καλός και έδειξε οτι αξίζει ευκαιρίες από τον Λουτσέσκου.\nΓΙΝΑΜΕ... ΠΡΟΠΟΝΗΤΕΣ: Ο Λουτσέσκου παρέταξε τον ΠΑΟΚ σε 4-2-3-1. Κάτω από τα δοκάρια Ρέι, στόπερ οι Μαλεζάς και Ζαμπράνο (ντεμπούτο), δεξιά ο Μάτος και αριστερά ο Δεληγιαννίδης. Μαουρίτσιο και Τσίμιροτ ήταν στα χαφ και μπροστά 10άρι ο Μπίσεσβαρ. Στα άκρα οι Λημνιός (δεξιά) και Πέλκας και φορ ο Κουλούρης.\nΟ Ρουμάνος στο 63` άλλαξε πρόσωπα (Σάκχοφ και Βιεϊρίνια αντί Μαουρίτσιο και Πέλκα), ενώ λίγο μετά Βιεϊρίνια και Λημνιός άλλαξαν πλευρές, με τον Πορτογάλο να πηγαίνει δεξιά. Ο Ελ Καντουρί στη συνέχεια πέρασε 10άρι αντί του Μπίσεσβαρ.\nΣτον Λεβαδειακό, ο Ανιγκό κατέβασε την ομάδα με 4-3-3. Τερματοφύλακας ο Ναμάσκο και στο κέντρο της άμυνας οι Αντιλέχου και Φαβάρο, με τον Τσαμπούρη δεξιά και τον Μεντί αριστερά. Στα χαφ οι Μητρόπουλος, Καλτσάς και Καραχάλιος, δεξιά ο Καθάριος, αριστερά ο Μπελζαγκουανί και φορ ο Γιακουμάκης.\nΜε την είσοδο του Ζαραδούκα αντί του Καραχάλιου στο β` μέρος, άλλαξε η διάταξη σε 3-4-2-1. Ο Ζαραδούκας πήγε αριστερά και ο Μεντί πήγε μπροστά του. Στο 69` στα άκρα πήγε ο Τόνι Σίλβα αντί του Καθάριου, ενώ μετά βγήκε ο Μπελγκαζουανί και πήγε φορ ο Βασιλείου με τους Σίλβα και Γιακουμάκη από πίσω του.\nΗ ΦΑΣΗ: Ο Σάκχοφ ήταν η χρυσή αλλαγή του Λουτσέσκου, καθώς με πολύ ωραίο πλασέ έκανε το 2-1, διώχνοντας το άγχος από τους συμπαίκτες του, σε ένα σημείο που ο Λεβαδειακός ήταν μες στο ματς.\nΣΟΥ ΣΦΥΡΙΖΩ...: Ο Τσαμούρης πήγε απευθείας στη βούλα στη φάση του πέναλτι, παρότι δεν είναι ακόμα ξεκάθαρο αν ο Ναμάσκο ανέτρεψε τον Μαουρίτσιο, σε μια δύσκολη φάση. Να δώσουμε το credit στον βοηθό που άφησε να εξελειχθεί η φάση στο γκολ του Γιακουμάκη, καθώς δεν ήταν οφσάιντ, αν και λίγο μετά σε μια οριακή φάση με τον πρωταγωνιστή να είναι πάλι ο ίδιος, μάλλον έκανε λάθος.\nΜΙΑ ΕΙΝΑΙ Η ΟΥΣΙΑ: Ο ΠΑΟΚ εκτός του ότι ξεκίνησε νικηφόρα το Κύπελλο, το έκανε και με πειστική εμφάνιση, άσχετα αν το σκορ δεν απεικονίζει την καλή εμφάνιση των παικτών του Λουτσέσκου. Πολύ καλός ο Λημνιός, όπως και ο Δεληγιαννίδης στο πρώτο μέρος, ενώ και ο Σάκχοφ φώναξε στον Λουτσέσκου οτι είναι εδώ.\nΞΕΚΑΘΑΡΑ...: Η απόφαση του Ανιγκό να παρατάξει τον Λεβαδειακό με ένα σύστημα που δεν ξέρει η ομάδα (4-3-3) αποσυντόνισε την ομάδα, ενώ μόλις το άλλαξε στο γνωστό 3-4-3 οι Βοιωτοί στο β` μέρος βελτιώθηκαν άρδην. Ο ΠΑΟΚ θα μπορούσε στο πρώτο μέρος πάντως να προηγείται και με 4-0.\nΠΑΤΑ ΤΟ: Δείτε τις καλύτερες φάσεις ΕΔΩ\nΛΕΒΑΔΕΙΑΚΟΣ (Ζοζέ Ανιγκό): Ναμάσκο, Τσαμπούρης, Αντιλέχου, Φρανσίσκο, Μεντί, Καλτσάς, Μητρόπουλος, Καραχάλιος (46' Ζαραδούκας), Καθάριος (69' Τόνι Σίλβα), Γιακουμάκης, Μπελκαζουανί (77' Βασιλείου).\n23/05/18 - 11:49\nΑποκάλυψη Σαββίδη για Κυριάκο Παπαδόπουλο - Θα έρθει στον...\nΟ Γιώργος Σαββίδης πήρε θέση!


Μεγάλη άνοδος σε Wall Street και Ευρώπη εν μέσω αισιοδοξίας για φάρμακο | Business Daily\nΜεγάλη άνοδος σε Wall Street και Ευρώπη εν μέσω αισιοδοξίας για φάρμακο\n29 Απρ 2020 20:42 Ανανεώθηκε: 20:44\n«Πάρτι» στη Wall Street μετά τις ανακοινώσεις της Gilead για επιτυχημένη δοκιμή φαρμάκου για τον κορονοϊό. Με σημαντικά κέρδη έκλεισαν τα ευρωπαϊκά χρηματιστήρια.\nΑυξάνουν τα κέρδη τους οι τρεις βασικοί δείκτες του χρηματιστηρίου της Νέας Υόρκης, μετά το κύμα αισιοδοξίας που προκάλεσαν οι ανακοινώσεις της φαρμακευτικής εταιρείας Gilead.\nH αμερικανική φαρμακευτική έκανε γνωστό ότι οι δοκιμές του σκευάσματος Remdesivir σε ασθενείς με κορονοϊό είχαν επιτυχία σε ποσοστό άνω του 50%, εξέλιξη που πυροδότησε την αισιοδοξία στους επενδυτές, αφού είναι πιθανό να επιτρέψει το ταχύτερο άνοιγμα των οικονομιών.\nΣτις 20:30 ώρα Ελλάδος, ο Dow Jones κινείται ανοδικά κατά +2,58%, στις 24.724 μονάδες, ο S&P 500 ενισχύεται κατά +2,94%, στις 2.947 μονάδες και ο Νasdaq καταγράφει κέρδη ύψους +3,50% στις 8.908 μονάδες.\nΜια μελέτη για το φάρμακο Remdesivir της Gilead που διεξήχθη από το Εθνικό Ινστιτούτο Αλλεργίας και Λοιμωδών Νοσημάτων ολοκληρώθηκε επιτυχώς, όπως έκανε γνωστό η εταιρεία, ανεβάζοντας τις προσδοκίες για πιθανή θεραπεία των ασθενών με κορονοϊό.\nΗ Gilead κυκλοφόρησε επίσης τα αποτελέσματα της δικής της μελέτης, η οποία έδειξε βελτίωση σε ασθενείς που έλαβαν Remdesivir για τη θεραπεία του ιού. Οι μετοχές της Gilead σημείωσαν άνοδο 9,3%.\nΗ εξέλιξη αυτή μάλιστα στάθηκε ικανή να αντισταθμίσει και την απογοήτευση από τα αποτελέσματα για την αμερικανική οικονομία στο α’ τρίμηνο του 2020, με το ΑΕΠ να συρρικνώνεται κατά 4,8%, ενώ οι αναλυτές είχαν εκτιμήσει ότι θα υποχωρούσε κατά 3,5%.\nΠρόκειται για το πρώτο αρνητικό τρίμηνο για την αμερικανική οικονομία μετά το α’ τρίμηνο του 2014, όταν είχε συρρικνωθεί κατά -1,1% και παράλληλα το δεύτερο χειρότερο μετά το 8,4% που ήταν η υποχώρησή του ΑΕΠ στο δ’ τρίμηνο του 2008.\nΗ αρνητική πορεία αποδίδεται στη μεγάλη πτώση που σημείωσαν οι καταναλωτικές δαπάνες, με δεδομένο ότι η κατανάλωση αποτελεί το 67% του αμερικανικού ΑΕΠ, καθώς υποχώρησαν 7,6% με δεδομένο φυσικά ότι κατά τη διάρκεια του Μαρτίου σχεδόν το σύνολο των καταστημάτων λιανικής είχαν διακόψει τη λειτουργία τους. Παράλληλα οι εξαγωγές υποχώρησαν 8,7%, ενώ οι εισαγωγές κατά 15,3%.\nΣτήριξη στο χρηματιστήριο προσφέρει και η σημαντική άνοδος, κοντά στο 8%, της μετοχής της Alphabet, της μητρικής της Google, η οποία ανακοίνωσε κέρδη 9,87 δολαρίων ανά μετοχή και έσοδα 41,16 δισ. δολαρίων την Τρίτη, με τα έσοδα να είναι παραπάνω από τις εκτιμήσεις των αναλυτών.\nΣτα εμπορεύματα, το αργό πετρέλαιο πραγματοποιεί ράλι ανόδου ενισχύεται κατά +25%, στα 15,5 δολάρια το βαρέλι, μετά από δύο ημέρες μεγάλης πτώσης, ενώ στην αγορά συναλλάγματος, το δολάριο υποχωρεί έναντι του ευρώ, του γεν και της βρετανικής λίρας. Η ισοτιμία έναντι του ευρώ διαμορφώνεται στο επίπεδο του 1,086 δολ./ευρώ.\nΣτα ομόλογα, η απόδοση του αμερικανικού 10ετούς τίτλου διολισθαίνει κατά δύο μονάδες βάσης, στο 0,58%.\nΤα θετικά νέα έδωσαν ώθηση και στις ευρωπαϊκές αγορές οι οποίες έκλεισαν με άνοδο, με εξαίρεση το χρηματιστήριο της Ελβετίας, το οποίο υποχώρησε ελαφρώς.\nΣυγκεκριμένα, ο γερμανικός DAX ενισχύθηκε κατά 2,89%, ενώ ο βρετανικός FTSE 100 κατά +2,63%. Άνοδο κατέγραψε και ο γαλλικός CAC40, ύψους +2,22%, ενώ ο ισπανικός ΙΒΕΧ 35 κινήθηκε υψηλότερα κατά +3,21%. Κέρδη και για τον ιταλικό FTSE MIB, στο +2,21%, ενώ ο ελβετικός SMI υποχώρησε κατά -0,13%. Τέλος, κέρδη κατέγραψε ο πανευρωπαϊκός δείκτης Euro Stoxx 50 στο +2,18%.


Ολα τα χρώματα: 2011\nΗ αναγκαία αλλαγή της πολιτικής κουλτούρας και η τρομοκρατία των ΜΜΕ\nΗ κρίση που περνάμε στην Ελλάδα είναι πολλαπλή: Πολιτική, κοινωνική, οικονομική, περιβαλλοντική. Όσον αφορά την πολιτική, το υπάρχον σύστημα του δικομματισμού και των πελατειακών σχέσεων, με δύο κόμματα να εναλλάσσονται στην εξουσία ως αυτοδύναμες κυβερνήσεις, έχει φτάσει πια στα όριά του. Είναι η κύρια αιτία διαφθοράς, αυθαιρεσίας και κακοδιοίκησης. Χρειαζόμαστε ένα καλύτερο μοντέλο διακυβέρνησης και μια ουσιαστική πολιτική κουλτούρα.\nΚυβερνήσεις συνεργασίας (με κόμματα που συμμετέχουν σε ισότιμη βάση στη διακυβέρνηση μετά από λεπτομερειακή προγραμματική συζήτηση) θα μπορούσαν να είναι βασικό συστατικό ενός νέου μοντέλου, χρήσιμου για μια σταδιακή έξοδο της χώρας από την πολιτική –και όχι μόνο- κρίση. Αρκεί να υπάρχει μεγαλύτερη συμμετοχή των πολιτών, διαφάνεια, ουσιαστικός διάλογος για τα διάφορα θέματα, εμβάθυνση της δημοκρατίας.\nΚι ενώ μια τέτοια προοπτική θα έπρεπε να «ζυμώνεται» στην κοινωνία, τα κυρίαρχα ΜΜΕ (κυρίως τηλεοπτικά κανάλια εθνικής εμβέλειας), αυτά τα ίδια που διαπλέκονται χρόνια τώρα με την πολιτική εξουσία, που αποπροσανατόλισαν συστηματικά τον ελληνικό λαό από τα πραγματικά προβλήματα της χώρας, συνεχίζουν την τρομοκρατία: «Το φάσμα της ακυβερνησίας πλανάται πάνω από τη χώρα»! Αυτό είναι το σλόγκαν που επαναλαμβάνουν, με τη γνωστή ξύλινη γλώσσα των δελτίων ειδήσεων, κάθε φορά που οι δημοσκοπήσεις για «πρόθεση ψήφου» δεν βγάζουν αυτοδύναμη κυβέρνηση. Φάσμα, δηλαδή φάντασμα, δηλαδή κάτι το μυστηριώδες και επικίνδυνο……\nΑς δοκιμάσουμε, λοιπόν, και τις κυβερνήσεις συνεργασίας. Δεν έχουμε να χάσουμε τίποτα. Αντίθετα, η εμπειρία της δυτικής Ευρώπης έχει να επιδείξει πολλά θετικά παραδείγματα. Φυσικά και δεν είναι πανάκεια. Μπορεί όμως σίγουρα να βελτιώσει την κατάσταση περιορίζοντας την αυθαιρεσία και διάφορες ανόητες –συχνά καταστροφικές- αποφάσεις, μια και οι αναγκαίοι συμβιβασμοί που πρέπει να γίνουν ανάμεσα στους εταίρους δίνουν περιθώριο για κάποια νηφάλια διαβούλευση. Θα είχαμε φτάσει ως χώρα στη σημερινή κατάντια αν το ΠΑΣΟΚ δεν είχε καταφέρει να πάρει αυτοδυναμία στις εκλογές του 2009; Μάλλον όχι. Εδώ φαίνεται και η ανάγκη για ένα δίκαιο εκλογικό σύστημα. Το αίτημα για απλή αναλογική παραμένει επίκαιρο.\nΦυσικά και δεν φτάνει μόνο η συνεργασία μεταξύ κομμάτων, κυβερνητική ή όχι για να βγούμε από το σημερινό αδιέξοδο. Χρειάζεται και η συμμετοχή των πολιτών με τρόπο πολύ πιο δραστικό από την ψηφοφορία για εκλογή βουλευτών μια φορά στα τέσσερα χρόνια. Και υπάρχουν πολλές ιδέες που μπορούν να εφαρμοστούν, αρκεί να υπάρξει πολιτική βούληση. Σε επόμενο σημείωμα θα αναφέρουμε μερικές.\n(Πρώτη δημοσίευση: Εφημερίδα "Μεσόγειος" Ηρακλείου Κρήτης 15-5-2011)\nΑναρτήθηκε από Γιώργος Βλοντάκης στις 2:35 π.μ. Δεν υπάρχουν σχόλια:\nΕιδική μελέτη από κοινωνιολόγους έγινε τον περασμένο Νοέμβρη για\nτον τρόπο με τον οποίο παρουσιάζουν τα ΜΜΕ τα γεγονότα και την επίδρασή τους στη συμπεριφορά του κόσμου. Παρουσιάζουν την οικονομική κρίση ως μία, περίπου, φυσική καταστροφή (που προκαλείται, δηλαδή, από τεράστιες δυνάμεις που είναι αδύνατο να τις ελέγξουν οι άνθρωποι). Από εκεί και το αίσθημα αδυναμίας.\nΑναρτήθηκε από Γιώργος Βλοντάκης στις 2:52 π.μ. 1 σχόλιο:\nΣκέψεις για τη διείσδυση των Ανανεώσιμων Πηγών Ενέργειας στην Κρήτη\nΕξοικονόμηση ενέργειας – σταδιακή και ελεγχόμενη διείσδυση των Α.Π.Ε. στο σύστημα της Κρήτης - Όχι στη διασύνδεση της Κρήτης με την ηπειρωτική Ελλάδα ή με την Αφρική\nΗ σημερινή κατάσταση στην Κρήτη\nΑς αρχίσουμε με την παρούσα κατάσταση: Η Κρήτη είναι ένα απομονωμένο σύστημα παραγωγής και διανομής ηλεκτρικής ενέργειας. Η παραγωγή βασίζεται σε θερμικές μονάδες της ΔΕΗ που καίνε πετρέλαιο (μαζούτ και ντήζελ). Οι σταθμοί αυτοί βρίσκονται στον Αθερινόλακκο στο Λασήθι, στα Λινοπεράματα Ηρακλείου και στην Ξυλοκαμάρα στα Χανιά, Η συνολική καθαρή ικανότητα των τριών σταθμών είναι 810 Μεγαβάτ (810 εκατομμύρια βάτ).\nΤα τελευταία χρόνια έχουν προστεθεί στο νησί και αρκετές μονάδες Ανανεώσιμων Πηγών Ενέργειας, κυρίως ανεμογεννήτριες, ενώ αυξητική τάση υπάρχει και στις μονάδες παραγωγής από φωτοβολταϊκά συστήματα. Στα τέλη του 2009 η εγκατεστημένη ισχύς ΑΠΕ ήταν 165 MW, και από αυτές προερχόταν το 14% της συνολικής ηλεκτρικής ενέργειας που παράγεται κάθε χρόνο στην Κρήτη. Σήμερα το ποσοστό αυτό θα πλησιάζει το 16%, με τις νέες μονάδες που εγκαταστάθηκαν το 2010.\nΤο γεγονός πως η παραγωγή βασίζεται κυρίως στο πετρέλαιο δημιουργεί σοβαρή περιβαλλοντική επιβάρυνση και ένα τεράστιο οικονομικό κόστος: το πετρέλαιο κοστίζει και επι πλέον πρέπει να μεταφερθεί στην Κρήτη από την ηπειρωτική Ελλάδα. Η παραγωγή της κιλοβατώρας κοστίζει στην Κρήτη πολύ περισσότερο από όσο κοστίζει στην ηπειρωτική Ελλάδα με τον ίδιο τρόπο παραγωγής. Ετσι, θεωρείται από όλους αναγκαία η σταδιακή υποκατάσταση των μονάδων που καίνε ορυκτά καύσιμα με συστήματα Ανανεώσιμων Πηγών Ενέργειας.\nΧρειάζεται μεγαλύτερη παραγωγή συνολικά στο νησί;\nΈνα θέμα που πρέπει να τονιστεί – και να καταγγελθεί-είναι πως, παρά την παραπάνω αντιοικονομική πραγματικότητα, σχεδιάζονται από τη ΔΕΗ και άλλες θερμικές μονάδες (δυο μονάδες diesel, συνολικής ισχύος 100MW, στο σταθμό του Αθερινόλακου), γιατί υποτίθεται πως αλλοιώς δεν θα μπορέσει να καλυφτεί η ζήτηση ως το 2014. Το μέγιστο φορτίο της Κρήτης (αιχμή ζήτησης) το καλοκαίρι του 2008 ήταν 635MW και τα τρία τελευταία χρόνια υπάρχει σαφής μείωση, λόγω της οικονομικής κρίσης αλλά και του γεγονότος πως δεν είχαμε μεγάλους καύσωνες τα καλοκαίρια (κατανάλωση από κλιματιστικά κ.α.). Με την εφαρμογή μέτρων εξοικονόμησης όπως αυτά που αναφέρονται στην επόμενη παράγραφο θα μπορούσε θαυμάσια να μειωθεί τόσο η συνολική κατανάλωση όσο και η αιχμή. Σε καμμιά περίπτωση δεν δικαιολογούνται εκτιμήσεις που αναφέρονται σε δημοσιεύματα στον τοπικό τύπο πως θα συνεχιστεί η αύξηση των αναγκών κατά 5% που παρατηρήθηκε τα τελευταία χρόνια («….ανάγκη εγκατάστασης νέων μονάδων συνολικής ισχύος 250-300MW για να καλυφτούν οι ανάγκες 2014-2020»…). Μήπως τέτοια σχέδια προωθούνται για να ικανοποιήσουν το πετρελαϊκό λόμπυ και κάποιες συντεχνίες της Δ.Ε.Η.;\nΕξοικονόμηση: Το ζήτημα που όλοι «ξεχνούν….» .\nΕκείνο που συνήθως αποσιωπάται είναι πως, σήμερα, στην Κρήτη και σε όλη την Ελλάδα υπάρχουν τεράστια περιθώρια εξοικονόμησης ηλεκτρικής ή και άλλων μορφών ενέργειας. Με μία σειρά βελτιώσεις μπορούν να γίνει πάρα πολύ μεγάλη εξοικονόμηση. α) Με τη χρήση πυρήνα ή αξιοποίηση άλλων αγροτικών υπολειμμάτων για καύση υποκαθιστώντας πετρέλαιο β). Με την ανάκτηση της θερμότητας που εκλύεται από κλιματιστικά και ψυγεία ξενοδοχείων, εστιατορίων κ.λ.π. για θέρμανση νερού για πλύσιμο, νερού σε πισίνες κ.λ.π. γ) Με τη χρήση κατάλληλων μονώσεων και άλλων συστημάτων σε σπίτια, δημόσια κτίρια κ.α., δ) Με τη χρήση των ειδικών ηλεκτρικών λαμπτήρων που εξοικονομούν ενέργεια ε) Με τη βελτίωση και ανάπτυξη των μέσων μαζικής μεταφοράς ώστε να χρησιμοποιούν οι πολίτες λιγότερο το Ι.Χ. στ) Με την καλύτερη ενημέρωση του κοινού.\nΜε κατάλληλα κίνητρα και αντικίνητρα, επίσης, θα μπορούσε να κατανεμηθεί καλύτερα η υπάρχουσα ζήτηση ηλεκτρικής ενέργειας από νοικοκυριά, ξενοδοχεία και διάφορες επιχειρήσεις στη διάρκεια της μέρας και να μειωθεί η αιχμή, που δημιουργεί την ανάγκη για λειτουργία περισσότερων θερμικών μονάδων για την εξυπηρέτησή της.\nΚάτι που θα πρέπει να τονίσουμε είναι πως η εφαρμογή αυτών των μέτρων θα έχει σημαντικότατες θετικές επιπτώσεις στην τοπική οικονομία και θα αμβλύνει το πρόβλημα της ανεργίας. Κι αυτό γιατί οι ενέργειες που περιγράφονται αφορούν δουλειές που κάνουν ντόπιες εταιρείες και τεχνίτες, με τεχνολογία που, σε ένα μεγάλο βαθμό, υπάρχει ήδη στην Κρήτη. Παραγωγικά έργα δεν είναι μόνο οι ογκώδεις κατασκευές που φαίνονται (ατμοηλεκτρικοί σταθμοί, πυλώνες και δίκτυα μεταφοράς, ανεμογεννήτριες κ.α.) αλλα και οι εφαρμογές εξοικονόμησης που δεν φαίνονται…..\nΣυμπληρωματικά τονίζουμε πως οι δεσμεύσεις που έχει αναλάβει η χώρα μας για την αντιμετώπιση της κλιματικής αλλαγής στα πλαίσια της Ε.Ε. συμπεριλαμβάνουν και μέτρα εξοικονόμησης ενέργειας κατά 20% ως το 2020. (Αν αυτό εφαρμοστεί συμμετρικά σε όλες τις περιφέρειες της Ελλάδας, αυτό σημαίνει πως στην Κρήτη η κατανάλωση θα έχει πέσει ως τότε στα επίπεδα του 2003….).\nΗ διείσδυση των Α.Π.Ε. στην Κρήτη και τα όριά της\nΟπως αναφέρθηκε προηγουμένως στην Κρήτη υπάρχει ήδη μια σημαντική ανάπτυξη των Α.Π.Ε., κυρίως λόγω εγκατάστασης αρκετών συστοιχιών ανεμογεννητριών. Με τα ισχυρά κίνητρα που δίνει η τωρινή κυβέρνηση, ο ρυθμός εγκατάστασης ανεμογεννητριών και φωτοβολταϊκών θα ενισχυθεί. Ωστόσο, υπάρχει ένα όριο: Επειδή η παροχή ενέργειας από αυτά τα συστήματα θεωρείται ασταθής, το βασικό δίκτυο της ΔΕΗ που βασίζεται στους θερμικούς σταθμούς για τεχνικούς λόγους δεν μπορεί να δεχτεί πάνω από ένα ορισμένο ποσοστό ισχύος από Α.Π.Ε. (Παλαιότερα γινόταν δεκτό ένα ποσοστό 30%). Στην πράξη, καθώς εξελίσσεται η τεχνολογία και τα διάφορα συστήματα ελέγχου, το ποσοστό αυτό αυξάνεται κάπως. Σημαντική αύξηση φαίνεται πως μπορεί να γίνει με την κατασκευή, σε συνδυασμό με ανεμογεννήτριες, αντλησιοταμιευτήρων (υδροηλεκτρικά αντίστροφης λειτουργίας), που αποθηκεύουν την περισσευούμενη ηλεκτρική ενέργεια και μπορούν να τη δώσουν στο δίκτυο αργότερα.\nΤο (θολό;…) τοπίο της πολιτικής για την ενέργεια στην Ελλάδα.\nΗ Ελλάδα βρίσκεται σε μια μεταβατική –αλλα και αντιφατική- κατάσταση. Μετά από την σχεδόν απόλυτη κυριαρχία του λιγνίτη και του πετρελαίου, η νέα κυβέρνηση που προέκυψε το 2009 προωθεί μέτρα γρήγορης προώθησης των Α.Π.Ε. Παρ όλα αυτά, η κατάσταση δεν είναι ακόμα ξεκάθαρη: Το πετρελαϊκό λόμπυ παραμένει ισχυρό, νέοι λιγνιτικοί σταθμοί ανακοινώνονται, και κύκλοι της ΔΕΗ και των πανεπ/μίων συνεχίζουν να φλερτάρουν με την ιδέα κατασκευής πυρηνικού σταθμού.\nΑ.Π.Ε. στην Ελλάδα: : Από την κωλυσιεργία στη βιαστική και άναρχη προώθησή τους. Οι διαμάχες για την εγκατάστασή τους στην ύπαιθρο.\nΟσον αφορά τις Α.Π.Ε., η βιασύνη φέρνει τσαπατσουλιά και προβλήματα. Ηδη, σε πολλά μέρη της Κρήτης -και της Ελλάδας- έχουν εγκατασταθεί «αιολικά πάρκα» -αρχικά χωρίς να διαμαρτύρεται κανείς- τα τελευταία χρόνια όμως, καθώς αυτές οι εγκαταστάσεις πολλαπλασιάζονται στους ορεινούς όγκους, εκφραζονται όλο και πιο σφοδρές αντιδράσεις από τοπικές κοινωνίες και από φορείς προστασίας της ορνιθοπανίδας και της βιοποικιλότητας. Είναι αλήθεια πως υπάρχουν αιολικά πάρκα που τοποθετήθηκαν με απαράδεκτο τρόπο σε περάσματα πουλιών, όπως αυτό στα Αστερούσια μέσα στη Ζώνη Ειδικής Προστασίας του δικτύου ΦΥΣΗ 2000, με αποτέλεσμα να σκοτώνονται όρνια. (Να σημειωθεί πως μόνο πρόσφατα οι κατασκευαστές υποχρεώθηκαν να συμπεριλαμβάνουν και ορνιθολογική μελέτη στα σχέδιά τους). Θέματα αισθητικής του τοπίου μπαίνουν επίσης, όπως και οι επιπτώσεις στη βιοποικιλότητα και στο τοπίο από τα «συνοδά έργα» (εκχερσώσεις, δρόμοι στα βουνά, επιχωματώσεις κ.α.). Να μην ξεχνάμε όμως και την αδιαφάνεια των διαδικασιών, τις κόντρες για το ιδιοκτησιακό (που οφείλονται στην έλλειψη δασολογίου και κτηματολογίου) και την αλλαγή χρήσεων γής που συνεπάγεται η εγκατάσταση Α.Π.Ε. σε αγροτικές εκτάσεις.\nΟι παραπάνω αντιρρήσεις μπαίνουν –λιγότερο ή περισσότερο- και στις περιπτώσεις των φωτοβολταϊκών μονάδων που εγκαθίστανται σε χωράφια και των –πολύ μεγάλων- ηλιοθερμικών σταθμών που προγραμματίζονται.\nΕκτίμηση των επιπτώσεων των Α.Π.Ε. στο περιβάλλον-η σχέση με την κοινωνία και την οικονομία (όχι ολιγοπώλια στην παραγωγή ενέργειας)\nΠολλές φορές, εξ αιτίας μιας τοπικής διαμάχης, οι επιπτώσεις των έργων Α.Π.Ε. υπερδιογκώνονται για λόγους πολεμικής (ενώ, αντίστοιχα, οι κατασκευαστές τους προσπαθούν να υποβαθμίσουν τα όποια προβλήματα). Αλλωστε, λίγοι είναι εκείνοι που μπορούν να διαμορφώσουν σφαιρική και ολοκληρωμένη άποψη γι αυτά, μια και τα «υπέρ» και τα «κατά» αφορούν όχι μόνο το φυσικό περιβάλλον και την οικονομία μιάς συγκεκριμένης περιοχής αλλά και το όλο σύμπλεγμα παραγωγής και μεταφοράς ενέργειας (αποφυγή εξόρυξης, μεταφοράς και καύσης λιγνήτη ή πετρελαίου κ.α.). Αυτό χρειάζεται και αρκετές ειδικές γνώσεις, και προφανώς η εκτίμηση ποικίλει κατά περίπτωση. Ωστόσο, να έχουμε στο μυαλό μας πάντα πως όσο μεγαλώνει το μέγεθος των εγκαταστάσεων («γιγαντισμός») τόσο μεγαλώνουν οι όποιες επιπτώσεις. Επίσης, αν έχουμε πολλά έργα στην περιοχή, η συνδυασμένη τους επίπτωση μπορεί να είναι πολύ μεγαλύτερη από αυτή του καθενός χωριστά.\nΕίναι λάθος να υιοθετούμε είτε τη μια μονόπλευρη άποψη της αγιοποίησης των Α.Π.Ε. («πρέπει να μπαίνουν παντού πάσει θυσία, όσοι διαφωνούν είναι αγράμματοι τοπικιστές») είτε την άλλη της δαιμονοποίησης που κινδυνολογεί και παραπληροφορεί ασύστολα για εξυπηρέτηση τοπικισμών και προσέλκυση ψήφων. Σε κάθε περίπτωση ψάχνουμε τα πράγματα ψύχραιμα. Να θυμόμαστε, άλλωστε, πως για να προστατέψουμε τον πλανήτη πρέπει να προστατέψουμε ΚΑΙ το κλίμα ΚΑΙ τη βιοποικιλότητα.\nΗ αγορά και η οικονομία – ένα πολιτικό ζήτημα\nΝα υπενθυμίσουμε πως θέση της πολιτικής οικολογίας από παλιά ήταν πως θέλουμε τις ήπιες μορφές ενέργειας όχι μόνο γιατί βοηθούν την απεξάρτηση από τα ορυκτά καύσιμα και την πυρηνική ενέργεια, αλλά και γιατί προσφέρονται για αποκεντρωμένη παραγωγή από μικρούς παραγωγούς. Δεν είναι εύκολο να μονοπωλήσει κανείς τον ήλιο, τον άνεμο και τα κύματα, ωστόσο αν η παραγωγή και μεταφορά ενέργειας αφεθεί στις «ρυθμίσεις» της νεοφιλελεύθερης αγοράς θα φύγουμε μέν από το μονοπώλιο της ΔΕΗ αλλά θα καταλήξουμε σε ένα ολιγοπώλιο 3-4 μεγάλων ενεργειακών εταιρειών, με περιορισμένες δυνατότητες δραστηριοποίησης μικρών παραγωγών και αυτονόμησης νοικοκυριών. Μια άλλη διάσταση, που αφορά τη διάχυση του οικονομικού οφέλους στην ελληνική οικονομία, έχει να κάνει με τις συγκεκριμένες τεχνολογίες και συστήματα, και αν αυτά παράγονται στη χώρα μας (άρα δημιουργούν εισοδήματα και θέσεις εργασίας) ή εισάγονται.\nΗ διασύνδεση της Κρήτης\nΤόσο από το Υ.ΠΕ.Κ.Α. όσο και από ιδιωτικές εταιρείες προτείνονται σχέδια για διασύνδεση του νησιού, μέσω υποθαλάσσιου καλωδίου, με το ηπειρωτικό σύστημα διανομής ηλ. ενέργειας, ή με τα νησιά του Αιγαίου ή με την Αφρική, σε συνδυασμό με εγκατάσταση αιολικών πάρκων τεράστιας – για τα δεδομένα της Κρήτης- ισχύος. Δεν ξέρω κατά πόσον είναι εφικτό να πραγματοποιηθεί σε λίγα χρόνια κάτι τέτοιο – που θα έχει, βέβαια και τεράστιο κόστος-, πάντως δεν είναι μια θετική προοπτική και θα πρέπει να αντιδράσουμε. Κι αυτό γιατί, έτσι όπως είναι σήμερα η κατάσταση, αν υλοποιηθεί αυτό το σχέδιο, με τις εξαιρετικά ευνοϊκές ρυθμίσεις για χωροθέτηση αιολικών πάρκων κ.α. συστημάτων που ισχύουν με τον νέο νόμο για τις Α.Π.Ε. και με τη γνωστή ασυδοσία που υπάρχει στην Ελλαδα, θα οδηγήσει σε τρομερές πιέσεις προς το φυσικό περιβάλλον του νησιού, συμπεριλαμβανομένων και των γεωργικών και κτηνοτροφικών εκτάσεων. Οι μεγάλοι επενδυτές θα δούν την Κρήτη ως μία τεράστια πλατφόρμα εγκατάστασης βιομηχανίας ενέργειας. Επίσης, η ιδέα της εξοικονόμησης ενέργειας στο νησί θα σβήσει.\nΚάποιες σκέψεις για κατεύθυνση\nΕίναι καλύτερα να παραμείνει η Κρήτη απομονωμένο σύστημα, και η διείσδυση των ΑΠΕ να γίνει έστω πιο αργά αλλα ελεγχόμενα, μέσω των τεχνικών περιορισμών που υπάρχουν και της παρακολούθησης από την τοπική κοινωνία, ώστε να αποφευχθούν οι πολλές παρενέργειες. Στο πλαίσιο αυτό, να δώσουμε έμφαση στη μείωση της κατανάλωσης-εξοικονόμηση ενέργειας με παράλληλη αύξηση του μεριδίου των ΑΠΕ, έτσι ώστε να αποσύρονται σταδιακά θερμικές μονάδες από τη λειτουργία.\nΟσον αφορά τις τεχνολογίες και των μεγέθη των Α.Π.Ε. να δοθεί προτεραιότητα στην εγκατάσταση ηλιακών και φωτοβολταϊκών στις στέγες ιδιωτικών, δημοτικών και δημόσιων κτιρίων, έτσι ώστε να υπάρξει άμεσο όφελος για μεγάλες κατηγορίες πληθυσμού και τεχνικού προσωπικού και τοπικών επιχειρήσεων, χωρίς κανένα ρίσκο για το περιβάλλον.\nΓια τις εγκαταστάσεις στην ύπαιθρο να επιδιώξουμε τις πιο ανώδυνες μορφές για τους φυσικούς πόρους και τη βιοποικιλότητα, μελετώντας κατά περίπτωση. Να γίνει προσπάθεια σχεδιασμού της κατανομής τους στο νησί σε συνδυασμό με το χωροταξικό. Απαραίτητη είναι η έγκαιρη ενημέρωση-διαβούλευση με τις τοπικές κοινωνίες.\nΗμερίδα για το θέμα των ΑΠΕ στην Κρήτη\nΕίναι σημαντικό οι πολίτες, και ιδιαίτερα οι πολιτικοί που θα κληθούν να πάρουν αποφάσεις, να είναι καλά ενημερωμένοι. Για το σκοπό αυτό θα είναι πολύ χρήσιμο να παρακολουθήσουν τη σχετική ημερίδα που γίνεται το Σάββατο 26/2/11 στο Κ.Α.Μ. από το κόμμα των Οικολόγων Πράσινων. Εκεί θα αναλυθεί από ειδικούς ομιλητές αυτό το πολυσύνθετο θέμα, θα λυθούν πολλές απορίες, θα υπάρξει δυνατότητα για γόνιμη συζήτηση. Θα βγούν συμπεράσματα πολύ πιο σαφή και τεκμηριωμένα από όσα γράφονται σε αυτό το άρθρο και θα μπορέσουν να μας δώσουν κατευθύνσεις για την πράξη.\nΣημ.: Τα στοιχεία που αναφέρονται στο άρθρο αυτό προέρχονται από δημοσιεύματα του χανιώτικου τύπου, από τον δικτυακό τόπο www.ecocrete.gr και από το ΤΕΕ τμ. Αν. Κρήτης.\n(πρώτη δημοσίευση: Εφημ. "ΑΓΩΝΑΣ" της Κρήτης, 25-2-1011)\nΑναρτήθηκε από Γιώργος Βλοντάκης στις 12:40 μ.μ. Δεν υπάρχουν σχόλια:\nΣημειώσεις προεκλογικής εκστρατείας (2)\nΓια την ξύλινη γλώσσα…\nΣτις προεκλογικές συζητήσεις και ομιλίες η «ξύλινη» γλώσσα δίνει και παίρνει.\nΤυποποιημένες εκφράσεις που επαναλαμβάνονται και δείχνουν τη φτώχεια της σκέψης αυτού που τις εκφράζει. (φτωχός λόγος=φτωχή σκέψη).\nΜερικές φορές, βέβαια, η χρήση ξύλινης γλώσσας δεν οφείλεται τόσο σε προσωπική αδυναμία χρήσης ζωντανής και εκφραστικής γλώσσας, αλλα\nσε συγκεκριμένη πολιτική σκοπιμότητα: Την απόκρυψη της ουσίας των πραγμάτων.\nΤην ξύλινη γλώσσα τη συναντούμε κυρίως στις εφημερίδες, στις ειδήσεις της τηλεόρασης και στα λογίδρια των πολιτικών (παραδείγματα υπάρχουν σε όλες τις πολιτικές τάσεις).\nΕίναι χαρακτηριστικό πως στο διαδίκτυο κυκλοφορεί ένας «πίνακας» με τυποποιημένες φράσεις, που, συναρμολογώντας τες, ……φτιάχνει, όποιος θέλει, έναν…πολιτικό λόγο. Έναν λόγο ουσιαστικά ακατανόητο - γιατί είναι χωρίς περιεχόμενο- αλλά, ίσως, εντυπωσιακό για τους αμόρφωτους αδαείς (…άρα, λειτουργικό από αυτή την άποψη……).\nΠρόσφατα κυκλοφόρησε και ένα…. «Ερμηνευτικό λεξικό της ξύλινης γλώσσας»! (συγγραφέας: Αρ. Ρωμανός).\nΟι λέξεις της μόδας…..\nΣτη δεκαετία του 1970 ο Μ. Γλέζος είχε γράψει ένα πολύ ενδιαφέρον βιβλίο, με τίτλο\n«Το φαινόμενο της αλλοτρίωσης στη γλώσσα». Σε κάποιο σημείο έγραφε πως θυμόταν, μια εποχή στη βουλή, πρίν από τη δικτατορία, που είχε κολλήσει στους περισσότερους βουλευτές η λέξη «επιπτώσεις». Τους άρεσε πολύ και την κότσαραν παντού, όπου μπορούσαν.\nΣήμερα, μια και ο λόγος είναι συνέχεια για «έργα» και «κονδύλια», οι λέξεις «απορρόφηση» και «απορροφητικότητα» είναι στα στόματα όλων…..Η συζήτηση μοιάζει με διαφήμιση για σερβιέττες….\nΗ άλλη ωραία έκφραση που φοριέται πολύ τα τελευταία χρόνια από πολιτικούς και τεχνοκράτες είναι αυτή για τις «ώριμες μελέτες» και τα «έργα που ωριμάζουν»……\nΜας θυμίζει φρούτα και μας ανοίγει την όρεξη…..\nΑναρτήθηκε από Γιώργος Βλοντάκης στις 1:55 μ.μ. Δεν υπάρχουν σχόλια:\nΗ αναγκαία αλλαγή της πολιτικής κουλτούρας και η...\nΣκέψεις για τη διείσδυση των Ανανεώσιμων Πηγών Εν...


50 μοντέλα που δεν πληρώνουν τέλη κυκλοφορίας! - Auto2day -->\nHome τέλη κυκλοφορίας 50 μοντέλα που δεν πληρώνουν τέλη κυκλοφορίας!\n50 μοντέλα που δεν πληρώνουν τέλη κυκλοφορίας!\nΜπορεί το όριο για την απαλλαγή από τα τέλη κυκλοφορίας να έχει μειωθεί από τα τέλη της περσινής χρονιάς στα 90 γρ. CO2/χλμ., ωστόσο υπάρχουν σήμερα τουλάχιστον 50 μοντέλα στην ελληνική αγορά που αποφεύγουν το χαράτσι.\nΌπως γνωρίζουμε, για τα αυτοκίνητα που ταξινομούνται από την 1/11/2010 και μετά, το κόστος των τελών κυκλοφορίας δεν εξαρτάται από τον κυβισμό, αλλά από τις εκπομπές διοξειδίου του άνθρακα (τα γραμμάρια CO2 ανά χιλιόμετρο).\nΓια το 2017, η πληρωμή των τελών πρέπει να γίνει μέχρι την ερχόμενη Παρασκευή, όμως με βάση τις περσινές αλλαγές στις οποίες προέβη η κυβέρνηση, τα μοντέλα που εκπέμπουν έως 90 γρ./χλμ. απαλλάσσονται από την καταβολή τελών κυκλοφορίας.\nΣε αυτή την κατηγορία δεν ανήκουν μόνο ηλεκτρικά ή υβριδικά αυτοκίνητα, όπως θα περίμεναν οι περισσότεροι. Όπως θα δείτε παρακάτω, στην ελληνική αγορά υπάρχουν 50 αυτοκίνητα, από όλες σχεδόν τις κατηγορίες, που παίρνουν… ελευθέρας από το υπουργείο Οικονομικών και δεν πληρώνουν.\n1. Alfa Romeo MiTo 1,3 JTDM-2 (diesel): 90 γρ./χλμ.\n2. Αudi A3 e-tron (υβριδικό): 35 γρ./χλμ.\n3. Audi A3 g-tron 1,4 TFSI (φυσικό αέριο): 89 γρ./χλμ.\n4. BMW i3 REX (ηλεκτρικό): 13 γρ./χλμ.\n5. BMW i3 (ηλεκτρικό): 0 γρ./χλμ.\n6. BMW i8 (υβριδικό): 49 γρ./χλμ.\n7. BMW 116d EfficientDynamics (diesel): 89 γρ./χλμ.\n8. BMW 740Le (υβριδικό): 48 γρ./χλμ.\n9. Citroen C1 1,0 VTi 68 S/S (βενζίνη): 88 γρ./χλμ.\n10. Citroen C3 1,6 BlueHDI 75 PS S&S (diesel): 83 γρ./χλμ.\n11. Citroen C4 1,6 BlueHDI 100 S/S (diesel): 86 γρ./χλμ.\n12. Citroen C4 Cactus 1,6 BlueHDi 100 SST (diesel): 87 γρ./χλμ.\n13. DS 3 1,6 BlueHDi (diesel): 87 γρ./χλμ.\n14. DS 5 2,0 HYBRID4 (υβριδικό): 90 γρ./χλμ.\n15. Fiat 500 1,3 MTJ (diesel): 89 γρ./χλμ.\n16. Fiat 0,9 TwinAir 85 PS (βενζίνη): 90 γρ./χλμ.\n17. Fiat Panda 0,9 TwinAir Natural Power (φυσικό αέριο): 85 γρ./χλμ.\n18. Fiat Punto 1,3 MTJ (diesel): 89 γρ./χλμ.\n19. Ford Fiesta 1,5 TDCi ECOnetic (diesel): 82 γρ./χλμ.\n20. Ford Focus 1,5 TDCi ECOnetic 105 PS (diesel): 88 γρ./χλμ.\n21. Lexus CT 200h (υβριδικό): 82 γρ./χλμ.\n22. Mercedes B 250e (ηλεκτρικό): 0 γρ./χλμ.\n23. Mercedes C 350e (υβριδικό): 48 γρ./χλμ.\n24. Mercedes E350e (υβριδικό): 49 γρ./χλμ.\n25. Mercedes GLC 350e 4MATIC (υβριδικό): 59 γρ./χλμ.\n26. Mercedes GLE 500e 4MATIC (υβριδικό): 78 γρ./χλμ.\n27. Mercedes S 500e Long (υβριδικό): 65 γρ./χλμ.\n28. MINI One D (diesel): 89 γρ./χλμ.\n29. Opel Astra 1,6 CDTi 110 PS (diesel): 90 γρ./χλμ.\n30. Opel Corsa 1,3 CDTi (diesel): 87 γρ./χλμ.\n31. Peugeot 108 1,0 VTi (βενζίνη): 88 γρ./χλμ.\n32. Peugeot 2008 1,6 BlueHDI 100 S&S (diesel): 90 γρ./χλμ.\n33. Peugeot 208 1,6 BlueHDI 100 PS (diesel): 79 γρ./χλμ.\n34. Peugeot 208 1,6 BlueHDI 75 PS (diesel): 90 γρ./χλμ.\n35. Renault Clio 1,5 dCi 75 & 90 PS (diesel): 85 γρ./χλμ.\n36. Renault Clio 1,5 dCi 110 PS (diesel): 90 γρ./χλμ.\n37. Renault Clio Sport Tourer 1,5 dCi 75 & 90 PS (diesel): 90 γρ./χλμ.\n38. Skoda Citigo CNG (φυσικό αέριο): 82 γρ./χλμ.\n39. Toyota Auris 1,4 D-4D (diesel): 89 γρ./χλμ.\n40. Toyota Auris HSD (υβριδικό): 79 γρ./χλμ.\n41. Toyota Corolla 1,4 D-4D (diesel) 89 γρ./χλμ.\n42. Toyota Prius (υβριδικό): 89 γρ./χλμ.\n43. Toyota Yaris HSD (υβριδικό): 75 γρ./χλμ.\n44. VW Polo 1,4 TDI BlueMotion (diesel): 82 γρ./χλμ.\n45. VW e-Golf (ηλεκτρικό): 0 γρ./χλμ.\n46. VW Golf GTE (υβριδικό): 35 γρ./χλμ.\n47. VW eco up! (φυσικό αέριο): 82 γρ./χλμ.\n48. VW e-up! (ηλεκτρικό): 0 γρ./χλμ.\n49. Volvo V60 Plug-in Hybrid (υβριδικό): 48 γρ./χλμ.\n50. Volvo XC 90 T8 Hybrid (υβριδικό): 49 γρ./χλμ.\nTAG Ελλάδα τέλη κυκλοφορίας\nΕλλάδα τέλη κυκλοφορίας


Η Eξομολόγηση - The Ball Hog - Know Your Game·The Ball Hog - Know Your Game\nPosted on May 11 2016 - 9:57am by Stavros Marinos\nEnes KanterKevin DurantLeBron JamesRussell WestbrookΆγιος ΜαρδάριοςΕλένη ΜενεγάκηΕξομολόγηση\nΠερπατούσα σκυφτός, με το βλέμμα να κοιτάει αόριστα τα πλακάκια του πεζοδρομίου. Δεν θα μπορούσε να ταιριάζει καλύτερα ο ήχος από τις πένθιμες καμπάνες της Μεγάλης Πέμπτης που γέμιζε τους δρόμους γύρω από την πλατεία. Κάπου ανάμεσα στον ομιχλώδη προβληματισμό που με βάραινε, ένιωθα μια μικρή αλλά μάταιη ανακούφιση που είχα φορέσει ένα μοβ Sacramento Kings hoodie που θα με προστάτευε από ενδεχόμενη βροχή. Τα σύννεφα είχαν σκουρύνει περισσότερο κι από την απαίσια φανέλα-καμουφλάζ των Spurs. Μεταξύ σοβαρού κι αστείου, απόγνωσης και λύτρωσης, καθώς περνούσα μπροστά από την Αγία Λαύρα, αποφάσισα να κάνω το ανείπωτο: να μπω μέσα μετά από δύο δεκαετίες και να εξομολογηθώ για πρώτη φορά.\nΔεν κρύβω πως κοίταξα γύρω μου αρκετές φορές, μην με “πάρει” κάποιο γνωστό μάτι. Όχι για το ότι έμπαινα στο ναό, αλλά γιατί ένιωθα πως θα μπορούσαν να διαβάζουν τις σκέψεις μου. Για καλή μου τύχη, στον Κυρίως Ναό κάθονταν μόνο κάποιες γιαγιάδες άνω των 70, με τη μία μοιάζει τρομακτικά στον Jerry Sloan. Κάτι που μου προκάλεσε ένα ελαφρύ χαμόγελο που πιθανώς ποτέ να μην απεικονίστηκε στο πρόσωπό μου. Χωρίς να χάσω χρόνο, μπήκα και κάθισα στο άβολο εξομολογητήριο, σκεπτόμενος αν υπάρχει πιθανότητα θρησκευτικής εξιλέωσης ή αν θα ήταν καλύτερο να γυρίσω σπίτι και να περάσω το βράδυ στα advanced stats του nba.com. Από τότε που πρόσθεσαν τα hustle stats, άλλωστε, κοιμάμαι ελάχιστα.\nΕκείνη την στιγμή άκουσα τον ιερωμένο να μπαίνει στο εξομολογητήριο, γνωρίζοντας πως είναι πολύ αργά για άλλες σκέψεις και πήρα μια βαθιά ανάσα.\n– Καλησπέρα, τί σε απασχολεί τέκνον μου;\n– (Προβληματισμένος) Πάτερ… Μάζευα ΝΒΑ αυτοκόλλητα από τα 9 μου. Είχα συμπληρώσει το άλμπουμ στην Τετάρτη Δημοτικού. Μέχρι κι ο Jabbar έπαιζε ακόμα.\n– (Μπερδεμένος) Ναι…; Τί είναι αυτό που σε βαραίνει;\n– (Απελπισμένος) Το ξέρετε πως ο Jabbar γεννήθηκε to 1947 και τον πρόλαβα; Το 1947! Το ξέρετε πως ο μόνος λόγος που αγόρασα Sega Mega Drive ήταν για να παίξω το NBA LIVE ’95; Μέχρι και το μούσι του Bill Wennington φαινόταν.\n– (Υπομονετικός) Δεν καταλαβαίνω παιδί μου. Θες να μου πεις τι είναι αυτό που ταράζει την συνείδησή σου;\n– (Απηυδισμένος) Πάτερ, μην με παρεξηγείς! Δεν υποστηρίζω καμιά από τις ομάδες των playoffs. Αλλά πάντα ήθελα να πάρει ο LeBron δέκα συνεχόμενες κούπες. Κυρίως για να σκάσουν όλοι αυτοί οι αρχαιολάτρες, που νομίζουν ότι ξέρουν από NBA επειδή είχαν δει μερικούς τελικούς των Bulls, όταν στην Ευρώπη δεν είχε καν ανακαλυφθεί το σκρίν.\n– (Με αυτοπεποίθηση γνώσης) Α… Κάπου στα μέσα ’90s δηλαδή.\n– (Ανακουφισμένος) Ναι, μπράβο. Όχι ότι θα άλλαζε κάτι αν έβλεπαν βέβαια. Ξέρεις αυτά θέλουν και λίγο μυαλό για να μπορείς να τα δεις πιο αντικειμενικά σε σχέση με τη μυθοποίηση του παρελθόντος.\n– (Σαν να είναι δεδομένη γνώση) Ξέρω παιδί μου, αυτή την πιπίλα για το hand checking τη ρουφάνε χρόνια τώρα, αλλά δεν καταλαβαίνουν πόσο εξελιγμένες είναι οι άμυνες και τα σώματα τώρα. Έχει ο Θεός… αλλά ακόμα δεν μου έχεις πει για το βάρος στην καρδιά σου.\n– (Προβληματισμένος ενοχικά) Πάτερ… (βαθιά ανάσα) φέτος δεν θέλω να το πάρει ο LeBron.\n– (Με έκπληξη κι απορία) Μα γιατί τέκνον μου; Πέρσι παραλίγο να κερδίσει τους Warriors μόνος με τον Dellavedova (απαξιωτικό ειρωνικό γελάκι). Αν δεν αξίζει το πρωτάθλημα φέτος, τότε σίγουρα έχει ήδη κερδίσει μια θέση στον παράδεισο για τέτοια υπερπροσπάθεια.\n– Το καταλαβαίνω. Νομίζετε δεν βλέπω πόσο χαίρεται σε κάθε καλάθι του Irving και του Love, ενώ ξέρει ότι κάνεις από τους δύο δεν έχει την αγιοσύνη του Wade και του Bosh; Δεν βλέπω πως μπαίνει σαν τανκ στο ζωγραφιστό, κι αντί να σκοράρει εύκολα και να πάρει το φάουλ, προτιμάει να δώσει πάσα στον Shumpert στο τρίποντο;; Τον πήρανε για άμυνα και σουτ και το παιδί μόνο με το μαλλί του ασχολείται! Ούτε για τους Knicks δεν έκανε, πως να βοηθήσει τον θεάνθρωπο; Πονάει η καρδιά μου που έχει τη δύναμη να βάλει 90 πόντους, αλλά η ανιδιοτέλειά του, τον κρατάει ταπεινό και προτιμάει την ομαδικότητα. Όπως τον Ιησού, έτσι κι αυτόν τον σταυρώνουν τώρα, αλλά θα έρθει η εποχή που η μπασκετοσύνη του θα διδαχθεί σε όλο τον πλανήτη σαν θρησκεία.\n– Έτσι είναι παιδί μου, όταν έρθει το πλήρωμα του χρόνου. Μην κλαις για τα βάσανά του, θα βρει τον δρόμο του. Γιατί όμως δεν υποστηρίζεις τους Warriors; Είναι σταθμός για την ιστορία του μπάσκετ. Έχουν σημάνει την εξέλιξη του αθλήματος. Είναι το υπόδειγμα της ομαδικότητας. Ο τέλειος συνδυασμός επίθεσης κι άμυνας. Έσπασαν το ρεκόρ των Bulls. Έχουν τον μεγαλύτερο σουτέρ όλων των εποχών και είναι αποδεδειγμένα πλέον η καλύτερη ομάδα που έχει περάσει, χωρίς την ματαιοδοξία προηγούμενων γενεών.\n– Τα κέρδισαν όλα πέρυσι, πάτερ. Δεν θα με πείραζε και φέτος, αλλά υπάρχει κάποιος που το αξίζει πιο πολύ.\n– (Διστακτικά) O Durant κι ο Westbrook.\n– (Νευριασμένος) Πώς είναι δυνατόν να λες τέτοια πράγματα;! Αυτοί παίζουν στην καταραμένη πόλη που έκλεψε τους Sonics!\n– Πάτερ, έχεις δει πως υποστηρίζει ο ένας τον άλλον; Το ανθρώπινο δέσιμο μεταξύ τους; Τόσα χρόνια, παρά τους τραυματισμούς, είναι πιστοί, τίμιοι και ταπεινοί, σε μια μικρή αντιεμπορική πόλη, χωρίς υποστήριξη από μεγαλοεταιρίες.\n– Μα τι λες; Ξεχνάς πως παίζουν περισσότερο iso από κάθε άλλη σύγχρονη ομάδα; Δίνουν λιγότερες πάσες κι από εκείνες τις βαρετές επιθέσεις των ’90s, στα ζενίθ του ατομικισμού.\n– Είναι και οι δύο μοναδικοί. Πάτερ, συνειδητοποιείς πως ο Durant έχει οχτώ σερί χρόνια πάνω από 25 ppg με απίστευτα ποσοστά; Τα επιτεύγματά του είναι αμέτρητα και δεν είναι ούτε 30 χρονών. Ο Westbrook έκανε 18 triple doubles φέτος. Αυτό έχει να γίνει από το 1982, όταν το ΠΑΣΟΚ είχε 48%. Δες στατιστικά την τελευταία 8ετία να κάνεις τον Σταυρό σου (του δίνει εκτυπωμένο χαρτί με στατιστικά από infogram που για άγνωστο λόγο κουβαλάει μαζί του).\n– (Νευριασμένος) Μην χρησιμοποιείς το όνομα Του επί ματαίω, είναι η 3η εντολή! (Διαβάζει το χαρτί και το παραδέχεται) Δίκιο έχεις…\n– (Αηδιασμένος) Και μετά σου λέει ο Cuban ότι δεν είναι superstar!\n– Αυτός παιδί μου είναι Εβραίος, μην τον λογαριάζεις. Πάντως ξανασκέψου το λίγο. Μιλάς για ομάδα με “Τουρκαλά”!\n– Πάτερ, μην σε πιάνουν τα εθνικιστικά. O Kanter είναι από τους πρώτους σκόρερ και rebounder στο NBA per 36 mins, άσχετα που δεν ξέρει τι είναι άμυνα. Άλλωστε στην Ελβετία γεννήθηκε το παιδί.\n– Ο Ibaka που πούλησε το έθνος του και πολιτογραφήθηκε Ισπανός για να παίρνει κούπες με τους ακατανόμαστους;\n– Τους τιμώρησε η FIBA και τους απέκλεισε από το Eurobasket όμως. Θεία Δίκη!\n– Επιμένεις! Αυτές οι απόψεις είναι αιρετικές! Δεν μπορώ να το δεχτώ αυτό. Γιατί δεν θες να το πάρουν οι σεβάσμιοι Spurs;\n– Ποιοι Spurs βρε Πάτερ; Έχουν χάσει τα playoffs τέσσερις φορές από το 1967 και ποτέ με τον Duncan. Έχουμε βαρεθεί να τους βλέπουμε. Χειρότεροι κι από την Μενεγάκη είναι.\n– Μα δεν υπάρχει καμιά άλλη ομάδα της προκοπής; Οι Heat; O Spoelstra κάνει θαύματα εφέτο.\n– Με τον Wade και τον Joe Johnson στην πόρτα του γηροκομείου; Και τον Whiteside να κυνηγάει τις τάπες στο τρίποντο; Αυτοί είναι σαν το γάλα που πίνουμε αναγκαστικά δύο μέρες μετά την ημερομηνία λήξης, για να μην πάει χαμένο εντελώς.\n– (Διστακτικά) Οι Raptors;\n– Αφού είναι Καναδοί.\n– (Κουνώντας το κεφάλι καταφατικά αποδεχόμενος τη λάθος ερώτηση) Σωστά…\n– (Απελπισμένος με τρεμάμενη φωνή) Τί να κάνω πάτερ; Πώς θα βρω ειρήνη μέσα μου;\n– Δύσκολα τα πράγματα παιδί μου… Είναι βαρύ αυτό που σου βασανίζει την καρδιά. Κάθε μέρα μέχρι το τέλος των playoffs θα λες δέκα φορές το Πάτερ Ημών κι άλλες δέκα την ευχή του Αγίου Μαρδάριου.\n– Με low double double θα βρω συγχώρεση;\n– Μην κοροϊδεύεις! Μέχρι το τέλος των playoffs θα νηστεύεις και θα έρθεις να κοινωνήσεις τρεις φορές ξημερώματα μετά τον αγώνα της Δύσης.\n– Ευχαριστώ πάτερ.\n– Τον Θεό, νέε μου. Δεν μου είπες τελικά, τί ομάδα είσαι;\n– Sacramento Kings, πάτερ.\n– Χαχαχα, ο Θεός μαζί σου (σηκώνεται και φεύγει).\nΑχαχα, πολύ καλό, μπράβο Στάυρο!\nΑυτες τις πιπιλες περι μυθοποιησης του παρελθοντος να μην ελεγες μονο…\nΤελειο! Και συμφωνω οτι θα το αξιζε ο Κ.D. εαν ………δεν ηταν αυτος ο αντιπαθεστατος R.W. συμπαικτης του και παρολο που στην σκεψη οτι θα αποκλειστουν οι Σπερς ανατριχιαζω, με λουζει κρυος ιδρωτας, ανεβαζω δεκατα…..


atheofobos2: ΟΙ ΙΔΕΟΛΗΨΙΕΣ ΤΟΥ ΣΥΡΙΖΑ ΘΑ ΔΙΑΛΥΣΟΥΝ ΤΑ ΠΑΝΕΠΙΣΤΗΜΙΑ\nΟΙ ΙΔΕΟΛΗΨΙΕΣ ΤΟΥ ΣΥΡΙΖΑ ΘΑ ΔΙΑΛΥΣΟΥΝ ΤΑ ΠΑΝΕΠΙΣΤΗΜΙΑ\nΤην περασμένη Κυριακή δημοσιεύτηκε στο ΒΗΜΑ ένα εξαιρετικό άρθρο της καθηγήτριας Φιλοσοφίας στο ΕΚΠΑ Βάσως Κιντή με τίτλο Εμμονές και προχειρότητα σχετικά με τα σχέδια του υπουργού Παιδείας για τα Πανεπιστήμια. Το 2011 επί υπουργίας Διαμαντοπούλου είχε ψηφιστεί από την Βουλή ένας πρωτοποριακός νόμος για την Ανωτάτη Παιδεία με την πρωτοφανή πλειοψηφία των 255 βουλευτών! Μόλις είχε αρχίσει να εφαρμόζεται και να φαίνονται τα πρώτα θετικά αποτελέσματα ήρθε η λαίλαπα των ΣΥΡΙΖΑΝΕΛ και στις προγραμματικές δηλώσεις της νέας τότε κυβέρνησης ο υπουργός ,που θεωρεί την αριστεία ρετσινιά, προανήγγειλε την κατάργηση του λέγοντας ότι: αυτός ο νόμος κατεδάφισε ό,τι είχε πετύχει το πανεπιστήμιο από το 1982 και μετά!\nΣτην ανάλυση της κ. Κιντή οι υπογραμμίσεις με έντονα είναι δικές μου.\nΤρεις υπουργοί Παιδείας ΣΥΡΙΖΑΝΕΛ, τρεις απόπειρες να επέμβουν με νόμο στα πανεπιστήμια. Οι δύο πρώτες, του Αριστείδη Μπαλτά και του Νίκου Φίλη, έμειναν στα μισά του δρόμου αφού τα νομοσχέδιά τους αποσύρθηκαν υπό το βάρος του αναχρονισμού και της προχειρότητάς τους. Ελπίζω το ίδιο να συμβεί και με το νομοσχέδιο του Κώστα Γαβρόγλου που έχει τα ίδια χαρακτηριστικά.\nΠοια είναι αυτά τα χαρακτηριστικά;\n1 Παντελής απουσία οποιουδήποτε σχεδιασμού και στόχευσης. Όπως είχε πει η πρώην αναπληρώτρια υπουργός Σία Αναγνωστοπούλου: «Έχουμε βαρεθεί τους υπουργούς με τα μεγάλα σχέδια που καταστρέφουν τελικά την Παιδεία και ειδικά την τριτοβάθμια». Έτσι, δεν σχεδιάζουν τίποτε και αρκούνται στο να γκρεμίζουν. Δύο χρόνια έκαναν πολλαπλούς διαλόγους σε διάφορα επίπεδα και τώρα ούτε καν τους επικαλούνται. Καλύτερα η επιστροφή στα δοκιμασμένα συνθήματα της νιότης τους.\n2 Αφού δεν έχουν στόχους και σχέδια, ικανοποιούν αποσπασματικά συντεχνιακές και προσωπικές διεκδικήσεις. Δεν έχουμε παρά να θυμηθούμε τις φωτογραφικές διατάξεις για συζύγους, φίλους και στελέχη του ΣΥΡΙΖΑ. Τώρα ο υπουργός το λέει ευθέως. Ομολογεί ωμά ότι νομοθετούν μία συναλλαγή: «Εμείς λοιπόν είπαμε: Αν τυχόν δώσουμε το ενιαίο Master στους μηχανικούς του Πολυτεχνείου μπορούν οι μηχανικοί να δώσουν ένα δείγμα γραφής ότι θα αρχίσουν να συζητάνε με τους μηχανικούς των ΤΕΙ ώστε να αρχίσει η επίλυση αυτού του απίστευτα περίπλοκου προβλήματος που έχει σχέση με τα επαγγελματικά δικαιώματα;» (συνέντευξη στον ρ/σ 24.7).\nΔηλαδή δίνει Master ως δώρο για να πάρει επαγγελματικά δικαιώματα για τα ΤΕΙ από το ΤΕΕ ως αντίδωρο. Κατά τα άλλα, κόπτονται για την ακαδημαϊκότητα. Τα πτυχία και τα διπλώματα στον πάγκο του συντεχνιασμού.\n3 Εμμονές: Εμμονή για την κατάργηση των Συμβουλίων Ιδρύματος που θέσπισε ο ν. 4009, εμμονή υπέρ του ασύλου της ανομίας και της σύγκρουσης, εμμονή υπέρ του κομματισμού στη διοίκηση των ΑΕΙ μέσω της συμμετοχής των φοιτητικών παρατάξεων.\nΑς δούμε αυτές τις εμμονές.\nΕίπε ο Κ. Γαβρόγλου στην ίδια συνέντευξη: «Μετά από τρία χρόνια [βλέπουμε] τα Συμβούλια είτε να έχουν παραιτηθεί είτε να έχουν τσακωθεί είτε να μη συζητάνε καν με τις πρυτανικές αρχές είτε, το σημαντικότερο, να έχουν μαραθεί. Κάπως, ξέρετε, εξατμίστηκε η δυναμική τους». Έτσι που τα λέει ο υπουργός είναι σαν να έπεσε φυλλοξήρα! Εξατμίστηκαν τα Συμβούλια, μαράθηκαν. Φαίνεται ξεχνάει ο υπουργός ότι ο πρώτος υπουργός Παιδείας του ΣΥΡΙΖΑ, ο Αριστείδης Μπαλτάς, δήλωσε ρητά στα μέλη των Συμβουλίων ότι υπάρχει ειλημμένη πολιτική απόφαση να καταργηθούν ενώ τους είχε ήδη λοιδορήσει ως αφελείς. Ότι ο δεύτερος υπουργός Παιδείας του ΣΥΡΙΖΑ, ο Νίκος Φίλης, εξέδωσε πράξη νομοθετικού περιεχομένου που τους αφαιρούσε τις αρμοδιότητες με αποτέλεσμα μαζικές παραιτήσεις, με πρώτη του διακεκριμένου επιστήμονα Γρηγόρη Σηφάκη, προέδρου του ΣΙ του Πανεπιστημίου Κρήτης, ο οποίος στην επιστολή του έγραψε πως στα 50 χρόνια σχέσης του με την ανώτατη εκπαίδευση δεν είχε ποτέ πριν αισθανθεί να τον υποτιμούν και να τον προσβάλλουν έτσι.\nΌτι ο υφυπουργός Θ. Πελεγρίνης του ΣΥΡΙΖΑ έκανε αγωγή ζητώντας 1.000.000 ευρώ από τα μέλη του ΣΙ του ΕΚΠΑ που ακόμη εκκρεμεί χαρακτηρίζοντάς τους πέμπτη φάλαγγα και ναζιστές καθηγητές. Και όλα αυτά δύο χρόνια από την έναρξη της θητείας των Συμβουλίων και όχι τρία, διότι η παράταξη του κ. Υπουργού παρεμπόδιζε την εφαρμογή του νόμου Διαμαντοπούλου εμποδίζοντας εκλογές, κατεβάζοντας σέρβερ, καταλαμβάνοντας κτίρια. «Ηταν», είπε ο υπουργός στη συνέντευξή του, «ένας θεσμός ο οποίος μάλλον μας διέσυρε».\nΜας διέσυραν οι καθηγητές του Harvard, του Princeton, του Cambridge, του ΜΙΤ, που ήρθαν να βοηθήσουν αφιλοκερδώς την πατρίδα τους, αλλά δεν μας διασύρουν οι υπάλληλοι των υπουργείων που βάζει το νομοσχέδιο του κ. Γαβρόγλου σε κάτι διακοσμητικά Περιφερειακά Συμβούλια αμφίβολης συνταγματικότητας, όπου καθηγητές ενός ιδρύματος μαζί με τους υπαλλήλους αυτούς θα παρεμβαίνουν, παραβιάζοντας το αυτοδιοίκητο, στις υποθέσεις ενός άλλου.\nΑπό ένα πανεπιστήμιο που κοίταζε με αυτοπεποίθηση το διεθνές περιβάλλον με τη βοήθεια των Συμβουλίων αυτών σε ένα πανεπιστήμιο που συναλλάσσεται με υπαλλήλους υπουργών στο περιβάλλον μιας περιφέρειας. Η κατάργηση των Συμβουλίων στερεί από τα πανεπιστήμια έναν θεσμό που υπάρχει σε όλον τον κόσμο, ακόμη και τον τριτοκοσμικό τον οποίο τόσο συχνά επικαλείται ο υπουργός, έναν θεσμό στρατηγικής, λογοδοσίας και ουσιαστικής εποπτείας που απουσιάζουν παντελώς από το παρόν νομοσχέδιο αφήνοντας τα ιδρύματα στο έλεος ομάδων συμφερόντων.\nΗ διάταξη για το άσυλο στο νομοσχέδιο είναι τραγελαφική. Επιτρέπει την αυτεπάγγελτη επέμβαση της Αστυνομίας για πλημμελήματα και κακουργήματα αλλά θέλει απόφαση επταμελούς Πρυτανικού Συμβουλίου με συμμετοχή φοιτητή και διοικητικού υπαλλήλου για τις υπόλοιπες παραβάσεις. Δηλαδή για ποιες; Για τα πταίσματα; Στην ίδια συνέντευξη για να δικαιολογήσει ο υπουργός τις ρυθμίσεις για το άσυλο και τη συμμετοχή των φοιτητών στα διοικητικά όργανα λέει: «Το πανεπιστήμιο δεν είναι ένας θεσμός όπου όλοι ενδιαφέρονται για την παραγωγή της γνώσης, όλοι είναι ευγενικοί ο ένας με τον άλλον κ.λπ. Είναι ένας θεσμός στον οποίο συγκρούονται οι άνθρωποι και συνυπάρχουν ταυτοχρόνως».\nΣε ένα περιβάλλον όπου υπάρχει βία, λαθρεμπόριο, αποθήκες μολότοφ, ανακαλύπτονται πτώματα, διακινούνται ναρκωτικά και γίνονται παράνομες καταλήψεις, έρχεται ο υπουργός να μιλήσει υμνητικά για το πανεπιστήμιο της σύγκρουσης.\nΠώς νομίζει ότι θα εκληφθεί αυτό; Ως μια θεωρητική κουβέντα περί ειρηνικού πλουραλισμού και ζύμωσης σε ακυβέρνητα όργανα ή σαν κλείσιμο ματιού στους κάθε λογής μπαχαλάκηδες ότι εμάς δεν μας πειράζει τόσο η ανομία; Θα ήθελε να ακροβατεί ανάμεσα στα δύο για να χειραγωγεί κομματικό ακροατήριο και γενικό κοινό. Αλλά πόση αδιαφορία αποκαλύπτουν οι ρυθμίσεις του νομοσχεδίου τους για τους νέους που αγωνίζονται τις ημέρες αυτές για μια θέση στα ΑΕΙ και πόση περιφρόνηση στις θυσίες των οικογενειών τους!\nΜερικά ακόμη, σχετικά με το θέμα, άρθρα από ειδικούς\nΝομοθετικά αστοχήματα για τα πανεπιστήμια\nΑπό τα ΑΕΙ της Αριστε-ρ-άς σε αυτά της αριστε-ί-ας\nΚ. Γαβρόγλου: Ο υπουργός των πειραματισμών στην Παιδεία\nΧρηματοδοτούμενη έρευνα και μεταπτυχιακά... στο «απόσπασμα»!\nΤο έγραψε μετά από πολλή σκέψη ο αθεόφοβος στις 2:08 π.μ.\nΕτικέτες δημόσιο, εκπαίδευση, Επικαιρότητα, ξένα άρθρα


Αποφράξεις 7 μικρές συμβουλές – ΑΜΕΣΑ 24 ΩΡΕΣ\nΈχετε βουλωμένο νεροχύτη; Ίσως το πρόβλημα να μην είναι τόσο απλό όσο νομίζετε και να φθάνει έως και 2 ορόφους χαμηλότερα στην πολυκατοικία, οπότε θα χρειαστείτε κάποιον ειδικό στις αποφράξεις. Έχω δοκιμάσει και εγώ προσωπικά να αποφράξω το νεροχύτη με πολλούς τρόπους. Στην αρχή ξεκίνησα με Tuboflo. Μετά από 4 Tuboflo κατέληξα στην ατσαλίνα με την βοήθεια ενός φίλου υδραυλικού. Αποφράξεις 7 μικρές συμβουλές\nΑφού κοντέψαμε να διαλύσουμε το σπίτι μαζί με τις εξωτερικές σωληνώσεις της αποχέτευσης καταλάβαμε ότι η απόφραξη του νεροχύτη δεν ήταν ένα απλό πράγμα. Τελικά πήρα ένα τηλέφωνο στις Αποφράξεις Βλάχος και σε λίγη ώρα ένα νεαρό παλικάρι με είχε αποφράξει τους σωλήνες 15 μέτρα σε βάθος!\nΑφού κοντέψαμε να διαλύσουμε το σπίτι στον αέρα, μαζί με τις εξωτερικές σωληνώσεις της αποχέτευσης καταλάβαμε ότι η απόφραξη του νεροχύτη δεν ήταν ένα απλό πράγμα!\nΗ ατσαλίνα που είχαμε χρησιμοποιήσει με τον φίλο υδραυλικό ήταν μόνο 6 μέτρα! Η ατσαλίνα που χρησιμοποίησαν οι Αποφράξεις Βλάχος ήτανε 60 μέτρα! Εν τέλει αποφράξαμε την υδρορροή και τις σωληνώσεις και με την βοήθεια ενός ειδικού πιεστικού ανοίξαμε τη διατομή και καθαρίσαμε όλα τα λίπη. Αποφράξεις 7 μικρές συμβουλές\nΗ διαφορά στον χρόνο απόφραξης ήτανε τεράστια. Με τον φίλο υδραυλικό κάναμε 4 ώρες για το τίποτα, οι αποφράξεις Βλάχος κάνανε μόνο 40 λεπτά!\nΈτσι ξεκίνησε η γνωριμία μου με την εταιρεία Αποφράξεις Βλάχος, μια γνωριμία που κράτησε χρόνια γιατί έμεινα πολύ ευχαριστημένος από τρία βασικά πράγματα. Τεχνογνωσία, εξυπηρέτηση και λογικές τιμές στις αποφράξεις και σε όλες τις υπηρεσίες τους γενικότερα. Αποφράξεις 7 μικρές συμβουλές\nΠαρεμπιπτόντως, το λίπος είναι το πιο ύπουλο υλικό για να φράξει το νεροχύτη σας, το μπάνιο σας ή την κουζίνα σας γενικά. Επίσης είναι το πιο δύσκολο στην απόφραξη του.\nΈτσι αποφάσισα να γράψω αυτό το άρθρο για τις αποφράξεις, δίνοντας σας 7 μικρές συμβουλές για να μην την πατήσετε!\n1. Τακτική συντήρηση\nΗ τακτική συντήρηση μπορεί να σώσει τους σωλήνες σας, τα φρεάτια και να σας γλιτώσει από κάποια μεγάλη απόφραξη. Επίσης θα σας μειώσει το κόστος αν είστε κάποια μεγάλη επιχείρηση.\n2. Εμπιστευτείτε τους ειδικούς στις αποφράξεις\nΤο τονίζω ότι καλύτερη δουλειά δεν γίνεται από κάποιον που να μην είναι ειδικός. Ακόμα και υδραυλικός αν είναι, δεν θα έχει τα μηχανήματα για να σας κάνει τη δουλειά της απόφραξης.\nΤα κατάλληλα εργαλεία της απόφραξης εκτός από την ατσαλίνα είναι η κάμερα και το πιεστικό με νερό με εύκαμπτους σωλήνες για μεγάλες αποστάσεις. Εξειδικευμένα εργαλεία για αποφράξεις δεν θα βρείτε πουθενά αλλού εκτός από τα συγκεκριμένα συνεργεία αποφράξεων.\nΜόνο το ειδικό και εξειδικευμένο συνεργείο, όπως αυτό στις Αποφράξεις Βλάχος θα σας κάνει τη δουλειά γρήγορα και αποτελεσματικά σε χαμηλό κόστος.\n4. Έγκυρη απόφραξη\nΗ απόφραξη πρέπει να γίνεται στην ώρα της ή πριν φράξει τελείως. Είναι προτιμότερο να κάνετε μια απόφραξη πριν βουλώσει τελείως ο νεροχύτης, το μπάνιο ή το φρεάτιο, παρά όταν έχει ήδη συντελεστεί το βούλωμα και έχουν αρχίσει τα νερά να ξεχειλίζουν και να διαρρηγνύουν την οικοδομή και τα πλακάκια.\n5. Λογική χρέωση απόφραξης\nΗ τιμή ξεχνιέται εύκολα ενώ η ποιότητα μένει για πάντα είναι ένα κλασικό ρητό. Στις αποφράξεις όμως ισχύουν και τα δύο και λογική τιμή απόφραξης και πρώτης ποιότητας δουλειά που θα σε κάνουν να την θυμάσαι. Μην ξεκινάτε ποτέ μια απόφραξη χωρίς να έχετε από πριν ένα ξεκάθαρο κόστος ή μια τάξη μεγέθους. Η απόφραξη είναι μια υπηρεσία που το κόστος της μετριέται σε εργατοώρες και στον εξοπλισμό που θα χρησιμοποιηθεί. Έτσι ένα ειδικό εκπαιδευμένο συνεργείο θα σας γλιτώσει πολύ χρόνο και χρήμα!\nΠόσο κρατάει μια απόφραξη; Δηλαδή πότε θα χρειαστεί ξανά απόφραξη; Άμα χρειαζόμαστε κάθε τρεις μήνες απόφραξη κάτι δεν πάει καλά. Μάλλον χρειάζεται να αλλάξετε ή σωλήνες ή συνεργείο αποφράξεων!\nΗ άμεση και επαγγελματική εξυπηρέτηση είναι το παν. Είναι θέμα χημείας και στις αποφράξεις. Άμα δεν σου αρέσει κάποιος, απλά δεν τον προτιμάς ξανά. Βρείτε επαγγελματίες που πραγματικά χαίρεστε να σας εξυπηρετούν! Δεν λέω ότι θα φράζετε το φρεάτιο επίτηδες για να έρθουν οι Αποφράξεις Βλάχος, αλλά εγώ αυτόν θα καλούσα ξανά, απλά γιατί τον γουστάρω σαν άτομο, είναι επαγγελματίας!\nΔείτε περισσότερα για τις αποφράξεις:


Force USA Πάγκος Ρυθμιζόμενος SP3 | hugeia.gr\nΣχεδιασμένος για να αντέχει ακόμα και τις πιο απαιτητικές προπονήσεις, ο Ρυθμιζόμενος Πάγκος Force USA® SP3 διαθέτει βαρέως τύπου ατσάλινο πλαίσιο, επιστρωμένο με φιλική προς το περιβάλλον, επαγγελματικού επιπέδου, βαφή με επίστρωση πούδρας.\nΟ πάγκος προσφέρει 5 επίπεδα ρύθμισης της πλάτης και 3 ρύθμισης καθίσματος, χαρίζοντας ιδανική θέση για κάθε άσκηση. Οι κύλινδροι για τα πόδια με προσθήκη αφρού είναι εξαιρετικοί για επιπλέον υποστήριξη κατά την εκτέλεση ασκήσεων υπό γωνία.\nΣταθερότητα & Ευελιξία\nΟ Ρυθμιζόμενος Πάγκος Force USA SP3 προσφέρει ένα τεράστιο εύρος ασκήσεων, από πιέσεις πάγκου και κάμψεις δικεφάλων έως πιέσεις ώμων, ασκήσεις με αλτήρες, μπάρες, καθώς και τις περισσότερες ασκήσεις με ορθοστάτες και power racks. Εξίσου συμπαγής και ευέλικτος, ο SP3 είναι ο ιδανικός πάγκος για κάθε προσωπικό γυμναστήριο.\nΗ ανθεκτική, υψηλής πυκνότητας, αφρώδης επένδυση και το ανθεκτικό στον ιδρώτα, επαγγελματικού επιπέδου, βινύλιο, εξασφαλίζουν ότι θα προπονείστε με μέγιστη άνεση. Το βινύλιο αυτό είναι εφοδιασμένο με ειδικό πλέγμα για την αποφυγή φθοράς. Ο Πάγκος SP3 θα σας προσφέρει μακροχρόνια χρήση.\nΟ Force USA SP3 είναι κατασκευασμένος από βαρέως τύπου ατσάλινους σωλήνες για άνεση και σταθερότητα. Διαθέτει επικαλυμμένα αντι-ολισθητικά πόδια, για να διασφαλίσει μέγιστη σταθερότητα, ακόμα και κατά τη διάρκεια των πιο έντονων προπονήσεων, ενώ παράλληλα προστατεύται το δάπεδό σας από φθορές.\nΡύθμιση πλάτης Σε 5 σημεία\nΡύθμιση της θέσης ποδιών Σε 2 σημεία\nΥψηλής πυκνότητας, με κάλυψη βινυλίουΔιαστάσεις πλάτης\nΔιαστάσεις καθίσματος 36 x 31 cm\nΜέγιστο φορτίο (συμπεριλαμβανομένου του χρήστη) 250 kg\nΔιαστάσεις (Συναρμολογημένο) 127cm (Μ) x 48cm (Π) x 118cm (Υ)\nΜήκος 132,5 (cm)


Πρόταση συνεργασίας b2btrade προς περιφέρεια αττικής - Κατάθεση Ιδεών Ιδιωτών (πολίτες, επιχειρήσεις) - Περιφέρεια Αττικής\nΠρόταση συνεργασίας b2btrade προς περιφέρεια αττικής\nΚατάθεση Ιδεών Ιδιωτών (πολίτες, επιχειρήσεις)\nB2BTRADE 2017-06-29 07:29:08 UTC #1\nΗ Νέα Δυναμική Ελληνική Πλατφόρμα    B2BTRADE\nΠρόταση Συνεργασίας με B2BTRADE\nΟνομάζομαι Γιάννης Μπακαστάμος και είμαι νόμιμος εκπρόσωπος της εταιρίας B2BTRADE.\nΗ B2BTRADE είναι μία ηλεκτρονική πλατφόρμα παροχής υπηρεσιών B2B που αφορά όλες τις Ελληνικές επιχειρήσεις με κύριο σκοπό την κάλυψη όλης της χονδρικής αγοράς της Ελλάδας και η προώθησή τους στο εξωτερικό.\nΣυγκεκριμένα περιλαμβάνει όλες τις κατηγορίες και υποκατηγορίες ανά κλάδο Ελληνικών επιχειρήσεων, προϊόντων και υπηρεσιών.\nΔεν πρόκειται για έναν απλό κατάλογο, αλλά για ένα online εύχρηστο και απλοποιημένο εργαλείο της αγοράς. Αυτό σημαίνει ότι ο κάθε προμηθευτής μπορεί ανά πάσα στιγμή μόνος του να αναρτά εύκολα και γρήγορα όσα προϊόντα - υπηρεσίες διαθέτει, καθώς και να προβάλει προσφορές που επιθυμεί. Πρόκειται για μία καινοτόμο και πρωτοποριακή δυνατότητα από την B2BTRADE καθώς δεν υφίσταται αντίστοιχη υπηρεσία στην Ελλάδα.\nΗ B2BTRADE απευθύνεται σε επιχειρήσεις κάθε είδους και μορφής με στόχο την αύξηση των πωλήσεών τους με την προβολή και την προώθηση των αντίστοιχων προϊόντων και υπηρεσιών τους σε Ελλάδα και εξωτερικό.\nΟι Έλληνες παραγωγοί, κατασκευαστές, αντιπρόσωποι, διανομείς αλλά και όσοι παρέχουν υπηρεσίες θα έχουν ενδεικτικά τις εξής δυνατότητες:\nΤην εύκολη εύρεσή τους από χιλιάδες επιχειρήσεις της Ελλάδας και του εξωτερικού (παρουσίαση με λογότυπο, τηλέφωνο, ιστοσελίδα της εταιρείας τους).\nΤην άμεση προβολή προϊόντων και υπηρεσιών με δυνατότητα παροχής πληροφοριών (κόστος, διαθεσιμότητα κ.λπ.).\nΔυνατότητα απόκτησης δικού του domain.b2btrade.gr χωρίς επιπλέον κόστος, κατά συνέπεια και τη δική του σελίδα, και δυνατότητες όπως γρήγορη αναζήτηση των προϊόντων του, σελίδα επικοινωνίας και σύστημα διαχείρισης των προϊόντων και των υπηρεσιών του.\nΝα λαμβάνει από τους εν δυνάμει αγοραστές παραγγελίες προϊόντων, υπηρεσιών και προσφορών μέσω ηλεκτρονικής ειδοποίησης.\nΔυνατότητα δημιουργίας δικτύου Β2Β με τους πελάτες τους χρησιμοποιώντας το domain.b2btrade.gr ώστε να ενημερώνονται για όλα τα νέα προϊόντα, υπηρεσίες και προσφορές, άμεσα, εύκολα και γρήγορα.\nΠροσθήκη προϊόντων ή υπηρεσιών σε προσφορά ή έκπτωση.\nΟι εν δυνάμει αγοραστές έχουν τις εξής δυνατότητες:\nΤην εύρεση προϊόντων και υπηρεσιών ανά κλάδο σε μία πλατφόρμα.\nΤην συνεχή ενημέρωση για νέα προϊόντα – υπηρεσίες.\nΤην ενημέρωση για προσφορές – εκπτώσεις (χονδρικής).\nΤην δωρεάν εγγραφή στην B2BTRADE.\nΣημείωση: Η ετήσια συνδρομή των προμηθευτών ως μέλη της B2BTRADE ανέρχεται στο ποσό των εκατό πενήντα ευρώ (150€).\nΗ περαιτέρω ανάπτυξη και η προώθηση των Ελληνικών προϊόντων και υπηρεσιών εντός και εκτός συνόρων, αποτελεί ουσιαστικό συστατικό για την ανάπτυξη της χώρας μας. Ευελπιστούμε μέσω της πλατφόρμας B2BTRADE να συμβάλλουμε σημαντικά στην επίτευξη αυτού του ευγενούς στόχου.\nΔεδομένου ότι η Περιφέρεια Αττικής αποτελεί αναπόσπαστο κομμάτι της χώρας, επιδεικνυοντας συνεχή και συνεπή συμβολή στην τόνωση της αγοράς,την οικονομική ανάπτυξη και την κοινωνική προσφορά,εστιάζει το ενδιαφέρον της στην οικονομική ανάπτυξη της χώρας μας,.επιθυμούμε από εσάς την οικονομική υποστήριξη της πλατφόρμας B2BTRADE .\nΣυγκεκριμένα επιθυμούμε την δωρεάν διάθεση της πλατφόρμας στα Επιμελητήρια της Ελλάδας ώστε με την σειρά τους να την διαθέσουν σε όλα τα μέλη τους – επιχειρήσεις. Το εκτιμώμενο ετήσιο κόστος ανέρχεται στις 72.000€ και περιλαμβάνει τον όγκο δεδομένων των επιχειρήσεων που θα εγγραφούν (κόστος server), την συντήρησή της, την υποστήριξη της (γραμματειακή και τεχνική).\nΤα αντισταθμιστικά οφέλη προς την Περιφέρεια Αττικής μεταξύ άλλων περιλαμβάνουν:\nΔωρεάν εγγραφή των επιχειρήσεων της Περιφέρειας Αττικής στην πλατφόρμα.\nΤην προβολή της Περιφέρειας Αττικής και των υπηρεσιών της στην κεντρική σελίδα της πλατφόρμας.\nΑναφορά στα δελτία Τύπου και στα social media.\nΓια την πληρέστερη ενημέρωση και παρουσίαση της πλατφόρμας προτείνουμε μία κατ’ ιδίαν συνάντηση μαζί σας.\nΣας ευχαριστούμε εκ των προτέρων για το χρόνο σας και παραμένουμε στην διάθεσή σας για οποιαδήποτε διευκρίνιση ή πληροφορία.\nΙδρυτής-Γενικός Διευθυντής B2BTRADE\nΤηλ.: 6958611110, 210 8971518


Travel Tips: “When in Bruges…” – Amazing Trips | Travel Blog\nΌταν επισκέφτεται κανείς το Βέλγιο, θα ήταν παράληψη να μη δει την υπέροχη Bruges (Μπριζ), μια από τις αγαπημένες μας πόλεις, αφού προσφέρει φανταστικές ευκαιρίες για κάπως πιο εναλλακτικό τουρισμό, καθώς και την ευκαιρία να τη ζήσουμε όπως οι ντόπιοι.\nΗ πόλη είναι φανταστικά όμορφη και ρομαντική καθ’ όλη τη διάρκεια του χρόνου, αν και εμάς μας ενθουσιάζει περισσότερο το φθινόπωρο ή ακόμη ο χειμώνας. Η πόλη, έτσι κι αλλιώς, έχει τον τρόπο να σας “ζεστάνει”, είτε με τις σπιτικές συνταγές της δυτικής Φλάνδρας, που σερβίρονται στα δεκάδες μικρά εστιατόρια της πόλης, ή με τη χαρακτηριστική μπίρα, που αποτελεί το αγαπημένο ποτό των κατοίκων της.\nΕμείς θα σταθούμε στη μπίρα, η οποία, στο Βέλγιο και ειδικά στην Μπριζ, σερβίρεται σε όλα τα πιθανά χρώματα, ποτήρια και μπουκάλια, ενώ έχει μια ιδιαίτερη γεύση, από τα διάφορα υλικά που χρησιμοποιούνται για την παραγωγή της. Εκτός από την πιο έντονη γεύση, οι βελγικές μπίρες συνήθως έχουν και λίγο μεγαλύτερο ποσοστό αλκοόλης, κάτι το οποίο σας ζεσταίνει στον κρύο καιρό, ενώ είναι καλό να συνοδεύονται με σπιτικά βελγικά λουκάνικα και αλλαντικά.\nΑυτό που το κάνει να ξεχωρίζει, είναι η φανταστική βεράντα που διαθέτει, η οποία είναι ανοικτή ανεξαρτήτως καιρού και βρίσκεται πάνω από τα υπέροχα κανάλια της πόλης, κάτι που της χαρίζει ένα ρομαντικό χαρακτήρα. Σας προτείνουμε να παραγγείλετε διάφορες μπίρες για δοκιμή, οι οποίες σερβίρονται πάνω σε μια όμορφη ξύλινη βάση, η οποία χωράει τέσσερα ποτήρια και δύο δοχεία με ξηρούς καρπούς και βελγικά αλλαντικά.\nΤο Βέλγιο εκτός από μια πανέμορφη χώρα, μπορεί να συνδυαστεί και με άλλες κοντινές χώρες, οι οποίες θα προσθέσουν άλλα πανέμορφα στοιχεία στο ταξίδι σας. Εμπιστευτείτε τις γνώσεις μας και πραγματοποιήστε υπέροχα ταξίδια, με την εγγύηση των ειδικών.\nPrevious Post Γνωρίζατε ότι..; Το καλύτερο παγωτό στον κόσμο είναι ιταλικό\nNext Post Videotheque: Exotic Thailand


FAZ: Έλληνες του Πόντου - τα ξεχασμένα δεινά τους | The Indicator\nΣε εκτενές αφιέρωμα για τα δεινά που βίωσε ο ποντιακός ελληνισμός στην Τουρκία η Frankfurter Allgemeine Zeitung (FAZ) στο πολιτιστικό της ένθετο, γράφει:\n“O εκτοπισμός των Ελλήνων του Πόντου από την Τουρκία είναι ένα ελάχιστα γνωστό κεφάλαιο του Α’ Παγκοσμίου Πολέμου”. Ο γερμανός δημοσιογράφος της εφημερίδας της Φρανκφούρτης ταξίδεψε ο ίδιος στη Μαύρη Θάλασσα, στην αλλοτινή πατρίδα της γιαγιάς του και διηγείται την ιστορία της φυγής της, τον Αύγουστο του 1917 από την πόλη Ορντού (σ.σ. παλιά ελληνική ονομασία Κοτύωρα).\nΟ αρθρογράφος περιγράφει τα γεγονότα του Αυγούστου του 1917, όταν δεκάδες ρωσικά πολεμικά πλοία και ρώσοι στρατιώτες άρχισαν να πολιορκούν την πόλη. Όπως επισημαίνει ο δημοσιογράφος, “γινόταν πόλεμος, η Ρωσία πίεζε την Οθωμανική Αυτοκρατορία στη βορειοανατολική της πλευρά. Θεωρούσε εαυτήν προστάτιδα δύναμη των χριστιανικών μειονοτήτων. Οι Τούρκοι στρατιωτικοί, αντίθετα, υποπτεύονταν τους χριστιανούς ως συνεργούς του εχθρού. Με αυτό το πρόσχημα σφαγιάστηκε και εκτοπίστηκε ολόκληρος ο αρμενικός πληθυσμός των ακτών της Μαύρης Θάλασσας το 1915 – και στην Ορντού. Τα άδεια σπίτια των Αρμενίων ήταν μια προειδοποίηση προς τους Έλληνες: ότι θα ήταν οι επόμενοι”. Ο φόβος του ελληνικού πληθυσμού της Ορντού ότι θα έχει την ίδια μοίρα ήταν τόσο μεγάλος, αναφέρει ο αρθρογράφος, ώστε 2.500 άτομα επιβιβάστηκαν στα ρωσικά πολεμικά πλοία για να διαφύγουν. Όπως σημειώνει, “ο κόσμος πληροφορήθηκε μόλις εννιά μήνες αργότερα τη ρωσική επίθεση και την εκκένωση της πόλης από άτομα της ελληνικής μειονότητας. Οι New York Times έγραψαν για τα γεγονότα τον Απρίλιο του 1918. Το σχετικό άρθρο φιλοξενούσε δηλώσεις κατοίκων της Ορντού που είχαν διαφύγει μέχρι και το Μπρούκλιν”.\nΤο δημοσίευμα αναφέρεται μεταξύ άλλων στη Συνθήκη της Λωζάννης και την αναγκαστική ανταλλαγή πληθυσμών μεταξύ Ελλάδας και Τουρκίας, η οποία, όπως σχολιάζει ο αρθρογράφος, “άφησε βαθιά τραύματα σε όσους επλήγησαν. Οι απόγονοι των εκτοπισμένων Ελλήνων του Πόντου αισθάνονται τον πόνο μέχρι σήμερα”.\nΗ FAZ αναφέρεται σε απελάσεις όσων Ελλήνων Ποντίων δεν είχαν επιβιβαστεί στα ρωσικά πλοία και σε αναγκαστικές πορείες θανάτου προς την ενδοχώρα, που προκάλεσαν τον θάνατο πολλών από ασθένειες και εξάντληση. Όπως επισημαίνει το δημοσίευμα, “ήταν η αρχή αυτού που πολλοί ιστορικοί χαρακτηρίζουν στο μεταξύ γενοκτονία των Ελλήνων του Πόντου. Ολοένα περισσότεροι Έλληνες εκτοπίζονταν από παράκτιες πόλεις με πορείες θανάτου προς την ενδοχώρα, παραστρατιωτικές ομάδες επιτίθεντο σε ελληνικά χωριά σκοτώνοντας τους κατοίκους τους (…). Η τουρκική κυβέρνηση αρνείται μέχρι σήμερα να αναγνωρίσει τη συστηματική εξόντωση Αρμενίων, Ελλήνων και άλλων χριστιανών. Το ψήφισμα του γερμανικού κοινοβουλίου το 2016 αναγνωρίζει τη γενοκτονία 1,5 εκατομμυρίου Αρμενίων, αλλά η εκτέλεση των Ελλήνων του Πόντου – εκτιμήσεις κάνουν λόγο για έως και 350.000 ανθρώπους – δεν αναφέρεται ρητά. Γίνεται λόγος (σ.σ. στο ψήφισμα) μόνο για “μέλη άλλων χριστιανικών εθνοτικών ομάδων””.\nFAZΓενοκτονίαΈλληνες του ΠόντουΤουρκία


korkos News : Eπεισόδιο έξω από τα επίσημα του ΟΑΚΑ\nEπεισόδιο έξω από τα επίσημα του ΟΑΚΑ\nΜόνος πρώτος ο Παναθηναϊκός στην κορυφή μετά τη νίκη επί του ΟΦΗ, παρά τις απειλές αποχώρησης από τον… Τσάκα. Η Τρίπολη δεν είναι Μασαλία, όπως κατάλαβε… ιδίοις όμμασι και ο Μαρινάκης\nΟ Παναθηναϊκός δεν έδειξε τη ζωντάνια των προηγούμενων ματς, δεν είχε τη φρεσκάδα των ντέρμπι, όμως κέρδισε με 3-1 τον ΟΦΗ και επέστρεψε μόνος στην κορυφή.\nΤο πλέον ενδιαφέρον του αγώνα σημειώθηκε τελικά στο περιθώριό του. Λίγο μετά την λήξη υπήρξε φραστικό επεισόδιο έξω από τα επίσημα του ΟΑΚΑ, με πρωταγωνιστές τον Βλάσση Τσάκα και φίλους του «τριφυλλιού», με τον πρώτο να απειλεί με άμεση αποχώρηση του Πρίγκιπα από το προσκήνιο!\nΚαι ενώ θα περίμενε κανείς ο «αιώνιος» αντίπαλος να προσπαθήσει να εκμεταλλευτεί την αναστάτωση στο «πράσινο» στρατόπεδο, προέκυψε το αντίθετο. Ο Ολυμπιακός δεν βρήκε τις λύσεις στην αρκαδική πρωτεύουσας και ο Αστέρας Τρίπολης τον «φιλοδώρησε» με δύο γκολ, παρουσία του προέδρου του, Βαγγέλη Μαρινάκη, στις εξέδρες.\nΜετά τα παραπάνω, και σε συνδυασμό με τη νίκη της ΑΕΚ στο Αγρίνιο και την «γκέλα» του ΠΑΟΚ στην Θεσσαλονίκη με την Κέρκυρα, η βαθμολογία διαμορφώθηκε ως εξής:\nΠΑΟ 23 βαθμοί σε 9 αγώνες ΑΕΚ 22 βαθμοί σε 11 αγώνες ΟΣΦΠ 18 βαθμοί σε 9 αγώνες Ατρόμητος 17 βαθμοί σε 10 αγώνες ΠΑΟΚ 15 βαθμοί σε 11 αγώνες ΟΦΗ 12 βαθμοί σε 9 αγώνες\nΑναρτήθηκε από mikroulis στις Κυριακή, Νοεμβρίου 27, 2011


Δημοσιεύθηκε : Πέμπτη, 07 Σεπτεμβρίου 2017 09:16\nΔημοσιεύθηκε : Πέμπτη, 20 Ιουλίου 2017 06:52\nΟΡΓΑΝΟΓΡΑΜΜΑ ΕΦΚΑ… ΣΤΗΝ ΥΠΗΡΕΣΙΑ ΤΟΥ ΝΟΜΟΥ-ΛΑΙΜΗΤΟΜΟΥ\nΤην περίοδο αυτή το Οργανόγραμμα του ΕΦΚΑ βαίνει προς οριστικοποίηση. Ανεξάρτητα από το χρονοδιάγραμμα ψήφισης και υλοποίησής του θα αποδειχθεί το οργανωτικό σκέλος των αντιασφαλιστικών ανατροπών που μεθοδεύτηκαν με τον νόμο-λαιμητόμο 4387/2016 και κλιμακώθηκαν και με το 4ο μνημόνιο.\nΕνδεικτικά κάποια από τα βασικά χαρακτηριστικά του Οργανογράμματος είναι:\nΗ συρρίκνωση δομών πανελλαδικά όλων των εντασσομένων ταμείων με δραματικές συνέπειες τόσο για την εξυπηρέτηση των τοπικών κοινωνιών όσο και για το προσωπικό του ΕΦΚΑ.\nΗ συγκεντροποίηση σε επίπεδο Δ/νσεων Διοίκησης του αντικειμένου του υπολογισμού, απονομής και πληρωμής συντάξεων με σαφείς επιπτώσεις τόσο για τους συναδέλφους των αντίστοιχων τμημάτων όσο και για την εξυπηρέτηση των συνταξιούχων.\nΗ αποψίλωση των Τοπικών Υπηρεσιών από ουσιαστικές αρμοδιότητες ελέγχου ασφάλισης και η μετάθεση της αρμοδιότητας στα 11 ΠΕΚΑ, τα οποία θα λειτουργούν με εναλλαγή-κινητικότητα προσωπικού και με όρους εργασιακής γαλέρας.\nΤο προβλεπόμενο προσωπικό είναι σε κάθε περίπτωση πολύ μικρότερο των πραγματικών αναγκών ενώ καταδικάζονται στον καιάδα της ανεργίας οι συνάδελφοι που υπηρετούν με δικαστικές αποφάσεις.\nΔεν είναι τυχαίο ότι στο πρώτο κιόλας άρθρο του σχεδίου Οργανογράμματος που αφορά στην Αποστολή του ΕΦΚΑ τίθεται ως γνώμονας σχεδιασμού του ΕΦΚΑ η περιβόητη βιωσιμότητα του συστήματος. Δεν πρόκειται για μια απλή, αθώα και ουδέτερη λεξούλα. Συμπυκνώνει τη στρατηγική εκείνη που προσεγγίζει την ασφάλιση σαν κόστος, σαν λογιστικό μέγεθος, συγκαλύπτοντας την πολιτική-ταξική ουσία του κοινωνικο-ασφαλιστικού προβλήματος. Πρόκειται για τη στρατηγική του κεφαλαίου, των διακρατικών του συμμαχιών (ΕΕ, ΔΝΤ) και των πρόθυμων κυβερνήσεων που διαχειρίζονται τις υποθέσεις του, στο πολλά υποσχόμενο -για την κερδοφορία τους- πεδίο της κοινωνικής ασφάλισης. Πίσω από την αρχή της «βιωσιμότητας» κρύβεται ύπουλα η πολιτική μετατροπής της ασφάλισης σε ατομική υπόθεση, η απόσυρση κράτους και εργοδοσίας από τη στήριξη του συστήματος, η προώθηση της στρατηγικής των 3 πυλώνων (Δημόσιος πυλώνας που χορηγεί προνοιακού επιπέδου παροχές –Ιδιωτική Ασφάλιση –Επαγγελματικά Ταμεία).\nΟι συνάδελφοι πρέπει να το έχουν καθαρό: ο ΕΦΚΑ δεν εξυπηρετεί απλώς δημοσιονομικές σκοπιμότητες μέσω της επίτευξης οικονομικών κλίμακας (μείωσης λειτουργικών δαπανών) όπως προπαγανδίζουν η κυβέρνηση και η Διοίκηση του ΕΦΚΑ. Η βασική του αποστολή έγκειται στο να λειτουργήσει ως εργαλείο ισοπέδωσης παροχών σύνταξης και υγείας και ως εισπρακτικός μηχανισμός τσακίζοντας τους φτωχούς αυτοαπασχολούμενους και αγρότες, και μάλιστα στο όνομα δήθεν της άρσης των ανισοτήτων και των αδικιών. Από την άλλη, η αναδιάρθρωση σε συνδυασμό με το αντεργατικό οπλοστάσιο θα πυροδοτήσει μεγάλης κλίμακας ανατροπές στις σχέσεις και στους όρους εργασίας των υπαλλήλων του ΕΦΚΑ.\nΚαμιά εμπιστοσύνη δεν πρέπει να έχουν οι συνάδελφοι στις κούφιες διαβεβαιώσεις κυβέρνησης και Διοίκησης ΕΦΚΑ ότι δεν πρόκειται να κινδυνέψουν θέσεις εργασίας ή να ανατραπούν σχέσεις εργασίας. Ας απαντήσουν τώρα: γιατί διατηρούν άραγε σε ισχύ τη διάταξη του ν.4389/16 περί πλεονάζοντος προσωπικού;; Η διοικητική αναδιάρθρωση των ασφαλιστικών ταμείων είναι ενταγμένη πλήρως στη στρατηγική του κεφαλαίου για μικρότερο, πιο ευέλικτο, πιο αποτελεσματικό κρατικό τομέα προσαρμοσμένο στις σύγχρονες ανάγκες των μεγάλων μονοπωλιακών ομίλων. Είναι δεμένη στο άρμα των ανατροπών των σχέσεων εργασίας και στη Δημόσια Διοίκηση με σκοπό ένα ακόμα πιο φτηνό, πιο πειθαναγκασμένο και υποταγμένο στους αντιλαϊκούς στόχους υπαλληλικό δυναμικό.\nΆλλωστε τα προεόρτια των ανατροπών είναι ήδη εδώ. Ομαδικές αυθαίρετες μετακινήσεις συναδέλφων με μια απλή απόφαση Διοικητή, φιρμάνια για άνοδο της στοχοθεσίας στα ήδη υποστελεχωμένα τμήματα απονομών συντάξεων, ένταση του κλίματος εκφοβισμού. Και κοντά σε αυτά ήρθε πριν λίγες μέρες και το τυράκι των «αμειβόμενων» κλιμακίων υπερωριακής απασχόλησης. Δεν τους έπιασε ασφαλώς ο πόνος για τους υποψήφιους συνταξιούχους, που περιμένουν για χρόνια την έκδοση της απόφασης σύνταξης, την ίδια στιγμή που πετσοκόβουν συνταξιοδοτικά δικαιώματα και μάλιστα από τους πιο αδύνατους (π.χ τους δικαιούχους του ΕΚΑΣ). Από τη μια θέλουν να χρυσώσουν το χάπι της φτωχοποίησης των συνταξιούχων (να σε κάψω Γιάννη…), από την άλλη εισάγουν το αισχρό σύστημα της «δουλειάς με το κομμάτι» ξεζουμίζοντας με μετρήσιμους δείκτες τους εργαζόμενους. Βεβαίως το τυράκι που σερβίρουν είναι ήδη μουχλιασμένο αφού όρος συμμετοχής στα κλιμάκια είναι οι συμμετέχοντες να θυσιάσουν την κανονική τους άδεια για τους μήνες Ιούλιο - Σεπτέμβρη. Οι συνάδελφοι να μην καταδεχτούν να νομιμοποιήσουν στη συνείδησή τους τη μισθολογική φτώχεια, να μη γίνουν συνένοχοι στο διττό αντιασφαλιστικό και αντεργατικό έγκλημα συμψηφίζοντας τα πλέον στοιχειώδη δικαιώματά τους στο βωμό των κυβερνητικών επιδόσεων.\nΟ ΕΦΚΑ, οργανικό τμήμα του ν.4387/16, δεν αποτελεί παρά εξειδίκευση του 4336/2015, δηλαδή του 3ου μνημονίου που ψήφισαν και στήριξαν με χέρια και πόδια όλες οι αστικές πολιτικές δυνάμεις του τόπου, όλες εκείνες οι δυνάμεις που πίνουν νερό στο όνομα του ευρωμονόδρομου, που στρατεύονται στον «εθνικό» στόχο της καπιταλιστικής ανάπτυξης, της εξόδου δηλαδή από την κρίση για λογαριασμό του κεφαλαίου πάνω στα αποκαΐδια των εργατικών-λαϊκών δικαιωμάτων.\nΚαμιά εμπιστοσύνη δεν πρέπει να έχουν οι εργαζόμενοι στις συνδικαλιστικές εκείνες δυνάμεις στο χώρο μας που ενώ κλαψουρίζουν για τις συνέπειες των αντιασφαλιστικών πολιτικών δεν ψελλίζουν κουβέντα για τον φόνο! Σηκώνουν ψευδεπίγραφες αντιπολιτευτικές παντιέρες ενάντια στον ΕΦΚΑ μόνο και μόνο γιατί θέλουν να εγκλωβίσουν την αγανάκτηση των εργαζομένων στα ανώδυνα μονοπάτια της εναλλαγής διαχείρισης της αντιλαϊκής πολιτικής. Φωνάζουν τώρα γιατί διεκδικούν πιο επιτακτικά τον παραδοσιακό τους ρόλο στη συνδιαχείριση και στη συνδιοίκηση.\nΤο βαρέλι των θυσιών δεν θα έχει πάτο όσο βαδίζουμε στο δρόμο του συμβιβασμού με την εξουσία ενός σάπιου συστήματος που όσο υπάρχει θα γεννά φτώχια, ανεργία, εξαθλίωση και πόλεμο! Η ελπίδα βρίσκεται με τη συστράτευση με τις συνεπείς ταξικές δυνάμεις στο κίνημα. Με τις δυνάμεις που μάχονται για την οικοδόμηση του μετώπου εργαζομένων, συνταξιούχων, φτωχών αυτοαπασχολούμενων, για την ικανοποίηση των σύγχρονων αναγκών και δικαιωμάτων μας, κόντρα στο μαύρο μέτωπο κυβέρνησης-ΕΕ-κεφαλαίου.\nΔεν θα παρακολουθούμε παθητικά τις εξελίξεις.\nΔεν θα βρει μέσα μας να σταθεί η λογική του «σφάξε με αγά μου να αγιάσω».\nΚάθε τόπος δουλειάς να μετατραπεί σε εστία αντίστασης.